cyanic-selkie/wikianc huggingface dataset:
ลุยส์ ซัวเรซ
ฤดูกาล 2015-16
ในวันที่ 11 สิงหาคม ค.ศ. 2015 ยูฟ่าซูเปอร์คัพ 2015 บาร์เซโลนา แชมป์ยูฟ่าแชมเปียนส์ลีก ฤดูกาล 2014–15 เจอกับ เซบิยา แชมป์ยูฟ่ายูโรปาลีก ฤดูกาล 2014–15 ซัวเรซลงเล่นนัดแรกในฤดูกาล 2015-16 โดยทำประตูช่วยให้ บาร์เซโลนา เอาชนะ เซบิยา ในช่วงต่อเวลาพิเศษ 5-4 คว้าแชมป์ยูฟ่าซูเปอร์คัพ สมัยที่ 5 มาครอง ต่อมา ในวันที่ 12 สิงหาคม ค.ศ. 2015 ซัวเรซ มีชื่อ 1 ใน 3 คนสุดท้ายเข้าชิงรางวัล 2015 UEFA Best Player in Europe Award
ในวันที่ 23 สิงหาคม ค.ศ. 2015 ลาลิกา นัดเปิดฤดูกาล 2015–16 ซัวเรซทำประตูชัยช่วยให้ บาร์เซโลนา เอาชนะ อัตเลติกเดบิลบาโอ ที่ซานมาเมส 1-0 ต่อมา ในวันที่ 16 กันยายน ค.ศ. 2015 ยูฟ่าแชมเปียนส์ลีก ฤดูกาล 2015–16 รอบแบ่งกลุ่ม ซัวเรซทำประตูแรกในยูฟ่าแชมเปียนส์ลีก ในนัดที่ บาร์เซโลนา เสมอกับ โรมา ที่สตาดีโอโอลิมปีโก 1-1 ต่อมา ในวันที่ 26 กันยายน ค.ศ. 2015 ซัวเรซ ยิง 2 ประตูให้ บาร์เซโลนา เปิดสนามกัมนอว์เอาชนะ ลัสปัลมัส 2-1 ต่อมา ในวันที่ 29 กันยายน ค.ศ. 2015 ซัวเรซ ทำประตูที่ 2 ในยูฟ่าแชมเปียนส์ลีก ในนัดที่ บาร์เซโลนา เปิดสนามกัมนอว์เอาชนะ ไบเออร์เลเวอร์คูเซ่น 2-1 ต่อมา ในวันที่ 18 ตุลาคม ค.ศ. 2015 ซัวเรซ ทำประตูที่ 4 ในลาลิกา ในนัดที่ บาร์เซโลนา เปิดสนามกัมนอว์เอาชนะ ราโยบาเยกาโน 5-2 ต่อมา ในวันที่ 25 ตุลาคม ค.ศ. 2015 ซัวเรซ ทำแฮตทริกที่ 2 ของเขาให้กับ บาร์เซโลนา ในนัดที่ บาร์เซโลนา เปิดสนามกัมนอว์เอาชนะ เอย์บาร์ 3-1 ต่อมา ในวันที่ 31 ตุลาคม ค.ศ. 2015 ซัวเรซ ทำประตูที่ 8 ในลาลิกา ในนัดที่ บาร์เซโลนา เอาชนะ เฆตาเฟ 2-0 ต่อมา ในวันที่ 4 พฤศจิกายน ค.ศ. 2015 ซัวเรซ ทำประตูที่ 3 ในยูฟ่าแชมเปียนส์ลีก ในนัดที่ บาร์เซโลนา เปิดสนามกัมนอว์เอาชนะ บาเต บอรีซอฟ 3-0 ต่อมา ในวันที่ 8 พฤศจิกายน ค.ศ. 2015 ซัวเรซ ทำประตูที่ 9 ในลาลิกา ในนัดที่ บาร์เซโลนา เปิดสนามกัมนอว์เอาชนะ บิยาร์เรอัล 3-0 ต่อมา ในวันที่ 21 พฤศจิกายน ค.ศ. 2015 ซัวเรซ ยิง 2 ประตูให้ บาร์เซโลนา เอาชนะ เรอัลมาดริด คู่ปรับตลอดกาล ที่ซานเตียโก เบร์นาเบว 4-0
ในวันที่ 24 พฤศจิกายน ค.ศ. 2015 ยูฟ่าแชมเปียนส์ลีก ฤดูกาล 2015–16 รอบแบ่งกลุ่ม ซัวเรซ ยิง 2 ประตูให้ บาร์เซโลนา เปิดสนามกัมนอว์เอาชนะ โรมา 6-1 ต่อมา ในวันที่ 28 พฤศจิกายน ค.ศ. 2015 ซัวเรซ ทำประตูที่ 12 ในลาลิกา ในนัดที่ บาร์เซโลนา เปิดสนามกัมนอว์เอาชนะ เรอัลโซเซียดัด 4-0 ต่อมา ในวันที่ 5 ธันวาคม ค.ศ. 2015 ซัวเรซ ทำประตูที่ 13 ในลาลิกา ในนัดที่ บาร์เซโลนา เสมอกับ บาเลนเซีย ที่เมสตายา 1-1 ต่อมา ในวันที่ 17 ธันวาคม ค.ศ. 2015 ฟุตบอลชิงแชมป์สโมสรโลก 2015 รอบรองชนะเลิศ ซัวเรซ ทำแฮตทริกให้กับ บาร์เซโลนา ในนัดที่ บาร์เซโลนา เอาชนะ กว่างโจวเอเวอร์แกรนด์ จากจีน 3-0 ทำให้ ซัวเรซ สร้างประวัติศาสตร์ เป็นนักเตะคนแรกที่ทำแฮตทริกได้ในฟุตบอลชิงแชมป์สโมสรโลก ต่อมา ในวันที่ 20 ธันวาคม ค.ศ. 2015 ฟุตบอลชิงแชมป์สโมสรโลก 2015 รอบชิงชนะเลิศ บาร์เซโลนา เจอกับ ริเวอร์เพลต จากอาร์เจนตินา ซัวเรซ ยิง 2 ประตูให้ บาร์เซโลนา เอาชนะ ริเวอร์เพลต 3-0 คว้าแชมป์สโมสรโลก สมัยที่ 3 มาครอง จบทัวร์นาเมนต์ ซัวเรซ ยิงประตูในฟุตบอลชิงแชมป์สโมสรโลก 5 ประตู รับตำแหน่งดาวซัลโวสูงสุดประจำทัวร์นาเมนต์และคว้าผู้เล่นยอดเยี่ยมประจำทัวร์นาเมนต์ ต่อมา ในวันที่ 30 ธันวาคม ค.ศ. 2015 ซัวเรซ ยิง 2 ประตูให้ บาร์เซโลนา เปิดสนามกัมนอว์เอาชนะ เรอัลเบติส 4-0
ในวันที่ 17 มกราคม ค.ศ. 2016 ซัวเรซ ทำแฮตทริกที่ 4 ของเขาให้กับ บาร์เซโลนา ในนัดที่ บาร์เซโลนา เปิดสนามกัมนอว์เอาชนะ อัตเลติกเดบิลบาโอ 6-0 ต่อมา ในวันที่ 27 มกราคม ค.ศ. 2016 โกปาเดลเรย์ รอบก่อนรองชนะเลิศ นัดที่สอง ซัวเรซ ทำประตูแรกในโกปาเดลเรย์ ฤดูกาล 2015–16 ในนัดที่ บาร์เซโลนา เปิดสนามกัมนอว์เอาชนะ อัตเลติกเดบิลบาโอ 3-1 รวมผลสองนัด บาร์เซโลนา เอาชนะ อัตเลติกเดบิลบาโอ 5-2 ช่วยให้ บาร์เซโลนา ผ่านเข้ารอบรองชนะเลิศ โกปาเดลเรย์ได้สำเร็จ ต่อมา ในวันที่ 30 มกราคม ค.ศ. 2016 ซัวเรซ ทำประตูที่ 19 ในลาลิกา ในนัดที่ บาร์เซโลนา เปิดสนามกัมนอว์เอาชนะ อัตเลติโกเดมาดริด 2-1 ต่อมา ในวันที่ 3 กุมภาพันธ์ ค.ศ. 2016 โกปาเดลเรย์ รอบรองชนะเลิศ นัดแรก ซัวเรซ ทำแฮตทริกที่ 5 ของเขาให้กับ บาร์เซโลนา โดย ซัวเรซ ยิง 4 ประตูให้ บาร์เซโลนา เปิดสนามกัมนอว์เอาชนะ บาเลนเซีย 7-0 ต่อมา ในวันที่ 7 กุมภาพันธ์ ค.ศ. 2016 ซัวเรซ ทำประตูที่ 20 ในลาลิกา ในนัดที่ บาร์เซโลนา เอาชนะ เลบันเต 2-0 ต่อมา ในวันที่ 14 กุมภาพันธ์ ค.ศ. 2016 ซัวเรซ ทำแฮตทริกที่ 6 ของเขาให้กับ บาร์เซโลนา ในนัดที่ บาร์เซโลนา เปิดสนามกัมนอว์เอาชนะ เซลตาเดบีโก 6-1 ต่อมา ในวันที่ 17 กุมภาพันธ์ ค.ศ. 2016 ซัวเรซ ทำประตูที่ 24 ในลาลิกา ในนัดที่ บาร์เซโลนา เอาชนะ สปอร์ติงเดคีคอน 3-1 ต่อมา ในวันที่ 20 กุมภาพันธ์ ค.ศ. 2016 ซัวเรซ ทำประตูที่ 25 ในลาลิกา ในนัดที่ บาร์เซโลนา เอาชนะ ลัสปัลมัส 2-1 ต่อมา ในวันที่ 6 มีนาคม ค.ศ. 2016 ซัวเรซ ทำประตูที่ 26 ในลาลิกา ในนัดที่ บาร์เซโลนา เอาชนะ เอย์บาร์ 4-0 ต่อมา ในวันที่ 16 มีนาคม ค.ศ. 2016 ยูฟ่าแชมเปียนส์ลีก รอบ 16 ทีมสุดท้าย นัดที่สอง ซัวเรซ ทำประตูที่ 6 ในยูฟ่าแชมเปียนส์ลีก ในนัดที่ บาร์เซโลนา เปิดสนามกัมนอว์เอาชนะ อาร์เซนอล 3-1 รวมผลสองนัด บาร์เซโลนา เอาชนะ อาร์เซนอล 5-1 ช่วยให้ บาร์เซโลนา ผ่านเข้ารอบ 8 ทีมสุดท้าย ยูฟ่าแชมเปียนส์ลีกได้สำเร็จ ต่อมา ในวันที่ 5 เมษายน ค.ศ. 2016 ยูฟ่าแชมเปียนส์ลีก รอบ 8 ทีมสุดท้ายนัดแรก ซัวเรซ ยิง 2 ประตูให้ บาร์เซโลนา เปิดสนามกัมนอว์เอาชนะ อัตเลติโกเดมาดริด 2-1 ต่อมา ในวันที่ 20 เมษายน ค.ศ. 2016 ซัวเรซ ทำแฮตทริกที่ 7 ของเขาให้กับ บาร์เซโลนา โดย ซัวเรซ ยิง 4 ประตู ในนัดที่ บาร์เซโลนา เอาชนะ เดปอร์ติโบเดลาโกรุญญา 8-0 ต่อมา ในวันที่ 23 เมษายน ค.ศ. 2016 ซัวเรซ ทำแฮตทริกที่ 8 ของเขาให้กับ บาร์เซโลนา โดย ซัวเรซ ยิง 4 ประตูเป็นนัดที่สองติดต่อกัน ในนัดที่ บาร์เซโลนา เปิดสนามกัมนอว์เอาชนะ สปอร์ติงเดคีคอน 6-0 ทำให้ ซัวเรซ เป็นนักเตะคนแรกที่ยิง 4 ประตู 2 นัดติดต่อกัน รวมถึง ซัวเรซ ยิงครบ 50 ประตูรวมทุกรายการในฤดูกาลเดียว ต่อมา ในวันที่ 30 เมษายน ค.ศ. 2016 ซัวเรซ ทำประตูที่ 35 ในลาลิกา ในนัดที่ บาร์เซโลนา เอาชนะ เรอัลเบติส 2-0 ต่อมา ในวันที่ 8 พฤษภาคม ค.ศ. 2016 ซัวเรซ ยิง 2 ประตูให้ บาร์เซโลนา เปิดสนามกัมนอว์เอาชนะ อัสปัญญ็อล 5-0
ในวันที่ 14 พฤษภาคม ค.ศ. 2016 ลาลิกา นัดปิดฤดูกาล บาร์เซโลนา เจอกับ กรานาดา เป็นนัดตัดสินแชมป์ลาลิการะหว่าง บาร์เซโลนา กับ เรอัลมาดริด ในนัดนี้ บาร์เซโลนา จะต้องชนะ กรานาดา บาร์เซโลนา ก็จะได้แชมป์ลาลิกา ซัวเรซ ทำแฮตทริกที่ 9 ของเขาให้กับ บาร์เซโลนา โดย บาร์เซโลนา เอาชนะ กรานาดา 3-0 ช่วยให้ บาร์เซโลนา คว้าแชมป์ลาลิกามาครอง จบฤดูกาล ซัวเรซ ยิงประตูในลาลิกาได้ 40 ประตู ทำให้ ซัวเรซ กลายเป็นนักเตะคนแรกในรอบ 7 ปีที่เบียดเอาชนะ คริสเตียโน โรนัลโด และ เลียวเนล เมสซี คว้ารางวัล "ปิชีชี่" หรือดาวซัลโวสูงสุดของลีกสเปนไปครอง
ฤดูกาล 2016-17
ในวันที่ 14 สิงหาคม ค.ศ. 2016 ซูเปร์โกปาเดเอสปัญญา 2016 นัดแรก ซัวเรซทำประตูแรกในฤดูกาล 2016-17 ในนัดที่ บาร์เซโลนา เอาชนะ เซบิยา ที่เอสตาดิโอ รามอน ซานเชซ ปิซฆวน 2-0 ต่อมา ในวันที่ 20 สิงหาคม ค.ศ. 2016 ลาลิกา นัดเปิดฤดูกาล 2016–17 ซัวเรซทำแฮตทริกที่ 10 ของเขาให้กับ บาร์เซโลนา โดย บาร์เซโลนา เปิดสนามกัมนอว์เอาชนะ เรอัลเบติส 6-2 ต่อมา ในวันที่ 13 กันยายน ค.ศ. 2016 ยูฟ่าแชมเปียนส์ลีก ฤดูกาล 2016–17 รอบแบ่งกลุ่ม กลุ่ม C ซัวเรซยิง 2 ประตูให้ บาร์เซโลนา เปิดสนามกัมนอว์เอาชนะ เซลติก จากสกอตแลนด์ 7-0 ต่อมา ในวันที่ 17 กันยายน ค.ศ. 2016 ซัวเรซทำประตูที่ 4 ในลาลิกา ในนัดที่ บาร์เซโลนา เอาชนะ เลกาเนส 5-1 ต่อมา ในวันที่ 24 กันยายน ค.ศ. 2016 ซัวเรซทำประตูที่ 5 ในลาลิกา ในนัดที่ บาร์เซโลนา เอาชนะ สปอร์ติงเดคีคอน 5-0 ต่อมา ในวันที่ 15 ตุลาคม ค.ศ. 2016 ซัวเรซทำประตูที่ 6 ในลาลิกา ในนัดที่ บาร์เซโลนา เปิดสนามกัมนอว์เอาชนะ เดปอร์ติโบเดลาโกรุญญา 4-0 ต่อมา ในวันที่ 22 ตุลาคม ค.ศ. 2016 ซัวเรซทำประตูที่ 7 ในลาลิกา ในนัดที่ บาร์เซโลนา เอาชนะ บาเลนเซีย ที่เมสตายา 3-2 ต่อมา ในวันที่ 6 พฤศจิกายน ค.ศ. 2016 ซัวเรซทำประตูที่ 8 ในลาลิกา ในนัดที่ บาร์เซโลนา เอาชนะ เซบิยา ที่เอสตาดิโอ รามอน ซานเชซ ปิซฆวน 2-1 ต่อมา ในวันที่ 3 ธันวาคม ค.ศ. 2016 ซัวเรซทำประตูที่ 9 ในลาลิกา ในนัดที่ บาร์เซโลนา เปิดสนามกัมนอว์เสมอกับ เรอัลมาดริด 1-1 ต่อมา ในวันที่ 10 ธันวาคม ค.ศ. 2016 ซัวเรซทำประตูที่ 10 ในลาลิกา ในนัดที่ บาร์เซโลนา เอาชนะ โอซาซูนา 3-0 ต่อมา ในวันที่ 18 ธันวาคม ค.ศ. 2016 ซัวเรซยิง 2 ประตูให้ บาร์เซโลนา เปิดสนามกัมนอว์เอาชนะ อัสปัญญ็อล 4-1
ในวันที่ 11 มกราคม ค.ศ. 2017 โกปาเดลเรย์ รอบ 16 ทีมสุดท้าย นัดที่สอง ซัวเรซทำประตูแรกในโกปาเดลเรย์ ฤดูกาล 2016–17 และเป็นประตูที่ 100 ให้กับ บาร์เซโลนา ในนัดที่ บาร์เซโลนา เปิดสนามกัมนอว์เอาชนะ อัตเลติกเดบิลบาโอ 3-1 รวมผลสองนัด บาร์เซโลนา เอาชนะ อัตเลติกเดบิลบาโอ 4-3 ช่วยให้ บาร์เซโลนา ผ่านเข้ารอบก่อนรองชนะเลิศ โกปาเดลเรย์ได้สำเร็จ ต่อมา ในวันที่ 14 มกราคม ค.ศ. 2017 ซัวเรซยิง 2 ประตูให้ บาร์เซโลนา เปิดสนามกัมนอว์เอาชนะ ลัสปัลมัส 5-0 ต่อมา ในวันที่ 22 มกราคม ค.ศ. 2017 ซัวเรซทำประตูที่ 15 ในลาลิกา ในนัดที่ บาร์เซโลนา เอาชนะ เออิบาร์ 4-0 ต่อมา ในวันที่ 26 มกราคม ค.ศ. 2017 โกปาเดลเรย์ รอบก่อนรองชนะเลิศ นัดที่สอง ซัวเรซทำประตูที่ 2 ในโกปาเดลเรย์ ในนัดที่ บาร์เซโลนา เปิดสนามกัมนอว์เอาชนะ เรอัลโซเซียดัด 5-2 รวมผลสองนัด บาร์เซโลนา เอาชนะ เรอัลโซเซียดัด 6-2 ช่วยให้ บาร์เซโลนา ผ่านเข้ารอบรองชนะเลิศ โกปาเดลเรย์ได้สำเร็จ ต่อมา ในวันที่ 29 มกราคม ค.ศ. 2017 ซัวเรซทำประตูที่ 16 ในลาลิกา ในนัดที่ บาร์เซโลนา เสมอกับ เรอัลเบติส 1-1 ต่อมา ในวันที่ 1 กุมภาพันธ์ 2017 โกปาเดลเรย์ รอบรองชนะเลิศ นัดแรก ซัวเรซทำประตูที่ 3 ในโกปาเดลเรย์ ในนัดที่ บาร์เซโลนา เอาชนะ อัตเลติโกเดมาดริด ที่สนามกีฬาบีเซนเตกัลเดรอน 2-1
ในวันที่ 7 กุมภาพันธ์ 2017 โกปาเดลเรย์ รอบรองชนะเลิศ นัดที่สอง ซัวเรซทำประตูที่ 4 ในโกปาเดลเรย์และโดนใบแดงไล่ออกจากสนามเป็นครั้งแรกกับ บาร์เซโลนา ในนัดที่ บาร์เซโลนา เปิดสนามกัมนอว์เสมอกับ อัตเลติโกเดมาดริด 1-1 รวมผลสองนัด บาร์เซโลนา เอาชนะ อัตเลติโกเดมาดริด 3-2 ช่วยให้ บาร์เซโลนา ผ่านเข้ารอบชิงชนะเลิศ โกปาเดลเรย์ได้สำเร็จ ทำให้ ซัวเรซจะพลาดลงเล่นรอบชิงชนะเลิศ ต่อมา ในวันที่ 11 กุมภาพันธ์ ค.ศ. 2017 ซัวเรซยิง 2 ประตูให้ บาร์เซโลนา เอาชนะ เดปอร์ติโบอาลาเบส 6-0 ต่อมา ในวันที่ 1 มีนาคม ค.ศ. 2017 ซัวเรซยิง 2 ประตูให้ บาร์เซโลนา เปิดสนามกัมนอว์เอาชนะ สปอร์ติงเดคีคอน 6-1 ต่อมา ในวันที่ 8 มีนาคม ค.ศ. 2017 ยูฟ่าแชมเปียนส์ลีก รอบ 16 ทีมสุดท้าย นัดที่สอง บาร์เซโลนา เปิดสนามกัมนอว์เจอกับ ปารีแซ็ง-แฌร์แม็ง โดยนัดแรก บาร์เซโลนา พ่ายแพ้ที่ฝรั่งเศส 0-4 ในนัดนี้ บาร์เซโลนา จะต้องชนะ 5-0 ถึงจะผ่านเข้ารอบต่อไป โดย ซัวเรซ ยิงประตูให้ บาร์เซโลนา ขึ้นนำ 1-0 ก่อนจะเอาชนะไป 6-1 รวมผลสองนัด บาร์เซโลนา เอาชนะ ปารีแซ็ง-แฌร์แม็ง 6-5 ช่วยให้ บาร์เซโลนา ผ่านเข้ารอบ 8 ทีมสุดท้าย ยูฟ่าแชมเปียนส์ลีกได้สำเร็จ ต่อมา ในวันที่ 12 มีนาคม ค.ศ. 2017 ซัวเรซทำประตูที่ 21 ในลาลิกา ในนัดที่ บาร์เซโลนา พ่ายแพ้ เดปอร์ติโบเดลาโกรุญญา 1-2 ต่อมา ในวันที่ 19 มีนาคม ค.ศ. 2017 ซัวเรซทำประตูที่ 22 ในลาลิกา ในนัดที่ บาร์เซโลนา เปิดสนามกัมนอว์เอาชนะ บาเลนเซีย 4-2 ต่อมา ในวันที่ 2 เมษายน ค.ศ. 2017 ซัวเรซทำประตูที่ 23 ในลาลิกา ในนัดที่ บาร์เซโลนา เอาชนะ กรานาดา 4-1 ต่อมา ในวันที่ 5 เมษายน ค.ศ. 2017 ซัวเรซทำประตูที่ 24 ในลาลิกา ในนัดที่ บาร์เซโลนา เปิดสนามกัมนอว์เอาชนะ เซบิยา 3-0 ต่อมา ในวันที่ 29 เมษายน ค.ศ. 2017 ซัวเรซยิง 2 ประตูให้ บาร์เซโลนา เอาชนะ อัสปัญญ็อล 3-0 ต่อมา ในวันที่ 6 พฤษภาคม ค.ศ. 2017 ซัวเรซทำประตูที่ 27 ในลาลิกา ในนัดที่ บาร์เซโลนา เปิดสนามกัมนอว์เอาชนะ บิยาร์เรอัล 4-1 ต่อมา ในวันที่ 14 พฤษภาคม ค.ศ. 2017 ซัวเรซทำประตูที่ 28 ในลาลิกา ในนัดที่ บาร์เซโลนา เอาชนะ ลัสปัลมัส 4-1 ต่อมา ในวันที่ 21 พฤษภาคม ค.ศ. 2017 ลาลิกา นัดปิดฤดูกาล 2016–17 บาร์เซโลนา เปิดสนามกัมนอว์เจอกับ เออิบาร์ เป็นนัดตัดสินแชมป์ลาลิการะหว่าง บาร์เซโลนา กับ เรอัลมาดริด ในนัดนี้ บาร์เซโลนา จะต้องชนะ เออิบาร์ และต้องลุ้นให้ มาลากา เอาชนะ เรอัลมาดริด บาร์เซโลนา ก็จะได้แชมป์ลาลิกา ซัวเรซทำประตูที่ 29 ในลาลิกา บาร์เซโลนา เอาชนะ เออิบาร์ 4-2 แต่สุดท้าย เรอัลมาดริด เอาชนะ มาลากา 2-0 ทำให้ บาร์เซโลนาพลาดโอกาสคว้าแชมป์ลาลิกา อย่างน่าเสียดาย
ฤดูกาล 2018-19
ในวันที่ 2 กันยายน ค.ศ. 2018 ซัวเรซยิง 2 ประตูแรกในลาลิกา ฤดูกาล 2018–19 ในนัดที่ บาร์เซโลนา เปิดสนามกัมนอว์เอาชนะ อูเอสก้า 8-2 ต่อมา ในวันที่ 15 กันยายน ค.ศ. 2018 ซัวเรซทำประตูที่ 3 ในลาลิกา ในนัดที่ บาร์เซโลนา เอาชนะ เรอัลโซเซียดัด 2-1 ต่อมา ในวันที่ 20 ตุลาคม ค.ศ. 2018 ซัวเรซทำประตูที่ 4 ในลาลิกา ในนัดที่ บาร์เซโลนา เปิดสนามกัมนอว์เอาชนะ เซบิยา 4-2 ต่อมา ในวันที่ 28 ตุลาคม ค.ศ. 2018 ซัวเรซทำแฮตทริกที่ 12 ของเขาให้กับ บาร์เซโลนา โดย บาร์เซโลนา เปิดสนามกัมนอว์เอาชนะ เรอัลมาดริด คู่ปรับตลอดกาล 5-1
ฟุตบอลโลก 2010
ทีมชาติอุรุกวัยได้เรียกตัว ลุยส์ ซัวเรซ ติดรายชื่อ 23 คน ชุดลุยศึกฟุตบอลโลก 2010 ที่แอฟริกาใต้ ถือเป็นทัวนาเม้นท์แจ้งเกิดให้กับ ซัวเรซ อย่างแท้จริง โดยเขาจับคู่กับ ดิเอโก้ ฟอร์ลัน สร้างความปั่นป่วนให้กับทีมคู่แข่ง เป็นอย่างมาก ด้วยการทำไป 3 ประตูจาก 6 นัดและช่วยให้อุรุกวัยผ่านเข้าไปถึง รอบรองชนะเลิศได้สำเร็จ แต่น่าเสียดายที่สุดท้ายอุรุกวัยก็จอดแค่รอบนั้น โดยซัวเรซ ไม่ได้ลงสนามเพราะต้องชดใช้โทษแบนพอดี
ไฮไลท์สำคัญในฟุตบอลโลกที่แฟน ๆ จดจำได้เป็นอย่างดีคือ "แฮนด์ ออฟ ก็อด" ในเกมกับ กาน่า รอบก่อนรองชนะเลิศ เมื่อเขาใช้มือปัดลูกบอล ที่กำลังจะลอย เข้าประตูในนาทีสุดท้ายของช่วงต่อเวลาพิเศษ ขณะที่อุรุกวัยยังเสมอกับ กาน่า อยู่ ทำให้เขาโดนใบแดงไล่ออกจากสนามทันที แต่ช้อตต่อจากนั้น กียาน อซาโมอาห์ ของกาน่า ยิงจุดโทษพลาดทำให้เกมจบลงด้วยการเสมอ และ ไปดวลจุดโทษ ตัดสินปรากฏว่า อุรุกวัย แม่นโทษกว่าเอาชนะไปได้ ทำให้ชื่อของ ซัวเรซ ยิ่งถูก โจษจันมากขึ้นในแง่มุมอื่นนอกจากการสังหารประตู ซึ่งเจ้าตัวก็บอกว่าเขาทำไป โดยสัญชาติญาณ และ ถ้าเลือกได้เขาก็จะยอมเสียสละตัวเองเพื่อทำแบบเดิมอีก เพราะถือเป็นการช่วยอุรุกวัยไม่ให้ต้องตกรอบ
โกปาอาเมริกา 2011
ซัวเรซถูกเรียกติดทีมชาติอุรุกวัยชุดลุยศึกโกปาอาเมริกา 2011 ที่อาร์เจนตินา โดย อุรุกวัย ได้อยู่กลุ่มซี ร่วมกับ เปรู, ชิลี และ เม็กซิโก โดย ซัวเรซ ได้ทำประตูแรก ในนัดที่ อุรุกวัย เสมอกับ เปรู 1-1 และช่วยให้ทีมได้อันดับ 2 ของกลุ่มซี พาทีมชาติอุรุกวัยเข้ารอบ 8 ทีมสุดท้ายเจอกับเจ้าภาพ อาร์เจนตินา สุดท้าย อุรุกวัย เอาชนะ อาร์เจนตินา ด้วยการดวลจุดโทษ 5-4 หลังจากเสมอกัน 1-1 ในช่วง 90 นาที และต่อเวลาพิเศษ ต่อมา ในรอบรองชนะเลิศ ซัวเรซ ได้ทำ 2 ประตู ในนัดที่ อุรุกวัย เอาชนะ เปรู 2-0 พาทีมชาติอุรุกวัยเข้ารอบชิงชนะเลิศเจอกับ ปารากวัย โดย ซัวเรซ ยิงประตูให้อุรุกวัยออกนำไปก่อน 1-0 ก่อนที่ อุรุกวัย จะชนะไป 3-0 ซัวเรซ ช่วยให้ อุรุกวัย คว้าแชมป์โกปาอาเมริกา สมัยที่ 15 มาครอง และคว้ารางวัลผู้เล่นยอดเยี่ยมของโกปาอาเมริกา
ฟุตบอลโลก 2014
ในวันที่ 22 พฤษภาคม ค.ศ. 2014 ซัวเรซ ได้มีอาการบาดเจ็บที่หัวเข่าด้านซ้าย ทำให้ ซัวเรซ ต้องเข้ารับการผ่าตัดด่วน และอาจทำให้เขาหมดสิทธิ์ไปเล่นฟุตบอลโลก ต่อมา ทีมชาติอุรุกวัยได้เรียกตัว ลุยส์ ซัวเรซ ติดรายชื่อ 23 คน ชุดลุยศึกฟุตบอลโลก 2014 ที่บราซิล แม้จะมีอาการบาดเจ็บรบกวนอยู่ก็ตาม ต่อมา ในวันที่ 14 มิถุนายน ค.ศ. 2014 ซัวเรซ ได้เป็นตัวสำรองแต่ไม่ได้ลงสนาม ในนัดที่ อุรุกวัย พ่ายแพ้ต่อ คอสตาริกา 1-3 ในรอบแรกนัดที่สาม ที่อุรุกวัยพบกับอิตาลี ลุยส์ ซัวเรซ สร้างเรื่องฮือฮาขึ้นมาเมื่อเป็นฝ่ายไปกัดไหล่ของ จอร์โจ กีเอลลีนี กองหลังของอิตาลี ซึ่งสถานการณ์บังคับให้อุรุกวัยต้องชนะอิตาลีให้ได้เท่านั้น จึงจะผ่านเข้ารอบไปได้ ถึงแม้ว่าเหตุการณ์ที่เกิดขึ้นกรรมการจะไม่เห็น แต่ทว่าสหพันธ์ฟุตบอลนานาชาติ หรือฟีฟ่า ก็มีบทลงโทษย้อนหลัง โดยให้ซัวเรซต้องงดเล่นให้กับทีมชาติเป็นเวลานานถึง 9 นัด และยังห้ามเล่นในระดับสโมสรอีก 4 เดือน และยังสั่งปรับซัวเรซอีกเป็นจำนวนเงิน 3.6 ล้านบาท
ซึ่งก่อนหน้านั้นซัวเรซเองก็มีพฤติกรรมเช่นนี้มาแล้วเมื่อครั้งยังเล่นอยู่ในเอเรอดีวีซีหรือลีกของเนเธอร์แลนด์ กอปรกับฟุตบอลโลก 2010 ที่แอฟริกาใต้เป็นเจ้าภาพ ในรอบสี่ทีมสุดท้าย ซัวเรซก็เป็นฝ่ายใช้มือปัดลูกฟุตบอลที่กำลังจะเข้าประตูของทีมกานา ทำให้อุรุกวัยเสียจุดโทษ แต่ทว่าฝ่ายกานายิงไม่เข้า
แหล่งข้อมูลอื่น
1987
ราบัต
ราบัต (Rabat), อัรเราะบาฏ (الرباط) หรือ เอร์บัต (เบอร์เบอร์: ⴻⵔⵔⴱⴰⵟ) เป็นเมืองหลวงและเมืองที่ใหญ่เป็นอันดับ 2 ของประเทศโมร็อกโก มีประชากรประมาณ 650,000 คน ตั้งอยู่ติดมหาสมุทรแอตแลนติก เป็นแหล่งอุตสาหกรรมอาหาร อุตสาหกรรมก่อสร้าง และอุตสาหกรรมผ้า
Thaumatopsyllidae
Thaumatopsyllidae เป็นสกุลของสัตว์พวกกุ้งกั้งปูที่อยู่ในวงศ์ Cyclopoida.
สามัคคีสมาคม
สามัคคีสมาคม ในพระบรมราชูปถัมภ์ (Samaggi Samagom, The Thai Students’ Association in UK) ได้ถือกำเนิดครึ่งในปี พ.ศ. 2444 โดยพระราชดำริของพระบาทสมเด็จพระมงกุฎเกล้าเจ้าอยู่หัว (ดำรงพระอิสริยยศเป็นสมเด็จพระบรมโอรสาธิราชฯ สยามมกุฎราชกุมารในสมัยนั้น) เพื่อเป็นสมาคมที่ช่วยเหลือ ให้คำปรึกษา แก่บรรดาประชาชนชาวไทยที่อาศัยอยู่ในประเทศอังกฤษซึ่งส่วนใหญ่เป็นนักเรียนนักศึกษา เพื่อให้บุคคลเหล่านี้สามารถปรับตัวให้เข้ากับการดำเนินชีวิตในประเทศที่ห่างจากบ้านเกิดและสามารถศึกษาเล่าเรียนได้อย่างเต็มที่
สามัคคีสมาคมก่อตั้งขึ้นเมื่อวันที่ 1 สิงหาคม พ.ศ. 2444 หลังจากที่พระบาทสมเด็จพระมงกุฎเกล้าเจ้าอยู่หัวได้ทรงศึกษาที่มหาวิทยาลัยออกซฟอร์ดได้ไม่นาน ทรงเป็นองค์อุปถัมภ์พระองค์แรกของสมาคม นับเป็นสมาคมแห่งแรกของคนไทยในสหราชอาณาจักร และแห่งเดียวเท่านั้นที่อยู่ในพระบรมราชูปถัมภ์ตั้งแต่แรก ทั้งยังเป็นสมาคมนักเรียนไทยและสมาคมคนไทยในต่างประเทศที่ใหญ่ที่สุดและเก่าแก่ที่สุดอีกด้วย
นับแต่นั้นเป็นต้นมา สามัคคีสมาคมก็ได้ทำหน้าที่เป็นศูนย์รวมและเป็นสื่อกลางในการสรรค์สร้าง และส่งเสริมความสัมพันธ์อันดีในระหว่างนักเรียนไทย และระหว่างคนไทยในสหราชอาณาจักร ทั้งยังเป็นเวทีแห่งการเผยแพร่ขนมธรรมเนียมประเพณีอันดีงาม และเชิดชูเกียรติแห่งประเทศไทยสู่ชาวอังกฤษอีกด้วย ซึ่งปัจจุบันสามัคคีสมาคมมีสมาชิกเป็นสมาคมนักเรียนไทยจากมหาวิทยาลัยต่างๆทั่วสหราชอาณาจักรกว่า 65 มหาวิทยาลัย
สามัคคีสมาคมเป็นแหล่งรวมบุคคลชั้นนำในหลายๆสาขาที่เป็นนักเรียนเก่าอังกฤษ กรรมการและสมาชิกสามัคคีสมาคมภายหลังได้เป็นบุคคลสำคัญมากมาย เช่น พระองค์เจ้าจุลจักรพงษ์, ม.ร.ว.เสนีย์ และ ม.ร.ว.คึกฤทธิ์ ปราโมช, ศ.สัญญา ธรรมศักดิ์, นายอภิสิทธิ์ เวชชาชีวะ, นายกรณ์ จาติกวณิช, นายนพดล ปัทมะ, ศ.ดร.ไชยันต์ ไชยพร, นายอานันท์ ปันยารชุน, ศ.เติมศักดิ์ กฤษณามระ, ศ.ดร.กำแหง พลางกูร, ศ.ดร.พัทยา สายหู, นายปิ่นทิพย์ สุจริตกุล, เป็นต้น.
ธรรมนูญสามัคคีสมาคม สามัคคีสมาคมบริหารงานภายใต้ธรรมนูญสามัคคีสมาคม พ.ศ. 2557 ซึ่งเป็นฉบับล่าสุดที่ได้รับการยกร่างแก้ไขฉบับเดิมที่ถูกใช้มาอย่างยาวนานให้เหมาะสมกับสภาพการณ์ปัจจุบัน
สามัคคีเกมส์
สามัคคีเกมส์ (Samaggi Games)เป็นกิจกรรมที่จัดขึ้นเป็นประจำทุกปีในช่วงปลายภาคเรียนที่ 2 (ประมาณเดือนกุมภาพันธ์-มีนาคม) เพื่อเปิดโอกาสให้นักเรียนนักศึกษาชาวไทยจากมหาวิทยาลัยต่างๆ ทั่วทั้งสหราชอาณาจักรได้มีโอกาสได้แข่งขันกีฬาร่วมกัน เพื่อกระชับสัมพันธไมตรี เสริมสร้างน้ำใจนักกีฬา รวมถึงทำความรู้จักเพื่อนใหม่จากต่างมหาวิทยาลัย กีฬาที่จัดแข่งเป็นประจำทุกปี ได้แก่ ฟุตบอล บาสเกตบอล วอลเลย์บอล เทนนิส สควอช แชร์บอล แบดมินตัน เซปักตะกร้อ ปิงปอง หมากรุกไทย เป็นต้น โดยในปัจจุบันกีฬาสามัคคีเกมส์เป็นกีฬาประจำปีของนักเรียนไทยที่ใหญ่ที่สุดในสหราชอาณาจักรซึ่งมีนักเรียนไทยเข้าร่วมปีละกว่า 3,000 คน ทั้งยังมีการจัดกีฬาประจำภาคในแต่ละภาคอีกด้วย
สัมมนาวิชาการประจำปี
กิจกรรมสัมมนาวิชาการประจำปี (Samaggi Conference) จัดขึ้นครั้งแรกในปี 2551 และจัดเป็นประจำทุกปีในช่วงเดือนมกราคม-กุมภาพันธ์ เพื่อเป็นเวทีให้นักเรียนไทยจากมหาวิทยาลัยต่างๆ ได้นำเสนอผลงานทางด้านวิชาการ ทั้งทางด้านวิทยาศาสตร์และเทคโนโลยี ด้านสังคมศึกษา ฯลฯ อีกทั้งยังเปิดโอกาสให้ผู้เข้าร่วมสัมมนาได้อภิปรายแลกเปลี่ยนข้อคิดเห็นเกี่ยวกับหัวข้อหรือประเด็นต่างๆ โดยในปัจจุบันได้มีการเปิดให้นักเรียนไทยในทุกระดับได้แสดงผลงานทางวิชาการ และมีการเชิญบุคคลสำคัญมาบรรยายเพื่อให้ความรู้แก่นักเรียนไทยเป็นประจำทุกปี เช่น ดร.สุรินทร์ พิศสุวรรณ เลขาธิการอาเซียน, ศ.ดร.สมคิด จาตุศรีพิทักษ์ อดีตรองนายกรัฐมนตรี เป็นต้น
กิจกรรมบันเทิง สามัคคีคอนเสิร์ต ในแต่ละปีจะมีการเชิญนักร้องที่มีชื่อเสียงจากประเทศไทยมาเปิดคอนเสิร์ต และในบางปีได้มีการจัดการประกวดวงดนตรีของนักเรียนไทยจากมหาวิทยาลัยต่างๆด้วย ซึ่งกิจกรรมนี้นับเป็นกิจกรรมที่ประสบความสำเร็จมากอีกกิจกรรมหนึ่งที่มีนักเรียนไทยและประชาชนชาวไทยทั่วไปเข้าร่วมเป็นจำนวนมาก
สามัคคีสมาคมในภูมิภาคต่าง ๆ
เนื่องด้วยสภาพสังคมที่เปลี่ยนไป จำนวนนักเรียนไทยในประเทศอังกฤษที่เพิ่มมากขึ้น(คาดว่าน่าจะประมาณ 9,000 คน ในจำนวนนี้เป็นนักเรียนทุนรัฐบาลประมาณ 1,500 คน)ซึ่งปัจจุบันสามัคคีสมาคมมีสมาชิกเป็นสมาคมนักเรียนไทยจากมหาวิทยาลัยต่างๆทั่วสหราชอาณาจักรกว่า 65 มหาวิทยาลัย สามัคคีสมาคมได้ปรับรูปแบบของสมาคมเพื่อรองรับและเข้าถึงสมาชิกให้มากขึ้นโดยแบ่งการทำงานย่อยลงเป็น 6 ภูมิภาคดังนี้
คณะเทคโนโลยีการเกษตร มหาวิทยาลัยราชภัฏมหาสารคาม
คณะเทคโนโลยีการเกษตร มหาวิทยาลัยราชภัฏมหาสารคาม (อังกฤษ : Faculty of Agricultural Technology, Rajabhat Mahasarakham University) เป็นหน่วยงานระดับคณะวิชาสังกัดมหาวิทยาลัยราชภัฏมหาสารคาม ก่อตั้งขึ้นเมื่อปี พ.ศ. 2542 ในฐานะคณะเทคโนโลยีการเกษตร สถาบันราชภัฏมหาสารคาม ปัจจุบัน คณะเทคโนโลยีการเกษตร มหาวิทยาลัยราชภัฎมหาสารคามเป็นหนึ่งในคณะที่มีชื่อเสียงของมหาวิทยาลัย
ประวัติ
คณะเทคโนโลยีการเกษตร มหาวิทยาลัยราชภัฏมหาสารคาม ก่อตั้งครั้งแรกในปี พ.ศ. 2468 โดยเป็นส่วนหนึ่งของโรงเรียนประถมกสิกรรม จังหวัดมหาสารคาม จัดสอนรายวิชาเกษตรกรรมในกลุ่มวิชาพื้นฐานของหลักสูตรประกาศนียบัตรวิชาการศึกษา (ป.กศ.) พ.ศ. 2510 เปิดสอนระดับประกาศนียบัตรวิชาการศึกษาชั้นสูง (ป.กศ.สูง) วิชาเอกเกษตรกรรม ต่อมาในปีพ.ศ. 2519 ยกฐานะเป็นภาควิชาเกษตรศาสตร์ สังกัดคณะวิทยาศาสตร์และเทคโนโลยี วิทยาลัยครูมหาสารคาม จัดการศึกษาทั้งภาคปกติและภาคนอกเวลา เปิดสอนระดับปริญญาตรี หลักสูตรครุศาสตรบัณฑิต (คบ.) โปรแกรมวิชาเกษตรกรรม พ.ศ. 2527 นอกจากนี้ ภาควิชาเกษตรศาสตร์เปิดสอนสาขาวิชาชีพอื่นนอกจากวิชาชีพครู ได้แก่ หลักสูตรวิทยาศาสตรบัณฑิต (วท.บ.) โปรแกรมวิชาเกษตรศาสตร์ โปรแกรมวิชาส่งเสริมและสื่อสารการเกษตร และสอนหลักสูตรประกาศนียบัตรเทคนิคอาชีพ สาขาวิชาพืชศาสตร์ และสาขาวิชาสัตวบาล
ต่อมาในปี พ.ศ. 2532 วิทยาลัยครูมหาสารคามเห็นว่าหลักสูตรสามารถพัฒนาขึ้นเป็นหน่วยงานระดับคณะวิชาได้ จึงได้ดำเนินการโครงการจัดตั้งคณะเกษตรศาสตร์ ต่อมาในวันที่ 14 กุมภาพันธ์ 2535 วิทยาลัยครูทุกแห่งได้รับพระราชทานนามว่า “สถาบันราชภัฏ” ซึ่งแปลว่า “คนของพระราชา” ใช้ชื่อภาษาอังกฤษว่า “ Rajabhat Institute” และต่อท้ายด้วยชื่อเดิมหรือชื่อจังหวัด ทำให้ในวันที่ 25 มกราคม 2538 จึงได้มีการยกฐานะเป็นสถาบันราชภัฏมหาสารคาม และดำเนินงานตามพระราชบัญญติสถาบันราชภัฏ พ.ศ. 2538 และวันที่ 6 มีนาคม พ.ศ. 2538 พระบาทสมเด็จพระเจ้าอยู่หัวฯ ทรงพระกรุณาโปรดเกล้าพระราชทานพระราชลัญจกรประจำพระองค์ ให้เป็นตราสัญลักษณ์ประจำสถาบันราชภัฏจึงเกิดเป็น “สถาบันราชภัฏมหาสารคาม” ส่งผลให้โครงการจัดตั้งคณะเกษตรศาสตร์ต้องชะลอการจัดตั้งไปก่อน
ในปีพ.ศ. 2542 จึงได้มีการยกฐานะโครงการจัดตั้งคณะเกษตรศาสตร์ขึ้นเป็น “คณะเทคโนโลยีการเกษตร สถาบันราชภัฏมหาสารคาม” มีการจัดการเรียนการสอนระดับปริญญาตรี สาขาวิชาเกษตรศาสตร์ และสาขาวิชาสัตวบาล โดยที่สำนักงานคณะตั้งอยู่ริมห้วยคะคางฝั่งตะวันตกบนเนื้อที่ประมาณ 10 ไร่ ประกอบด้วยอาคารเรียน แปลงปฏิบัติการด้านพืช เรือนเพาะชำ สถานที่ปฏิบัติการด้านประมง และฟาร์มปฏิบัติการด้านเลี้ยงสัตว์
ต่อมา พระบาทสมเด็จพระเจ้าอยู่หัว ทรงโปรดเกล้าฯ ให้ตราพระราชบัญญัติมหาวิทยาลัยราชภัฏ พ.ศ. 2547 ซึ่งส่งผลให้สถาบันราชภัฏมหาสารคามเปลี่ยน สถานะเป็น “มหาวิทยาลัยราชภัฏมหาสารคาม” และคณะเทคโนโลยีการเกษตร สถาบันราชภัฏมหาสารคาม ก็ได้ยกฐานะเป็น “คณะเทคโนโลยีการเกษตร มหาวิทยาลัยราชภัฏมหาสารคาม” ตั้งแต่วันที่ 15 มิถุนายน 2547 จนถึงปัจจุบัน
โครงสร้างหน่วยงาน
โครงสร้างการบริหารงานของคณะเทคโนโลยีการเกษตร มหาวิทยาลัยราชภัฏมหาสารคาม มีดังนี้
Thalassocarididae
Thalassocarididae เป็นสกุลของสัตว์พวกกุ้งกั้งปูที่อยู่ในวงศ์ Decapoda.
สปีชีส์ในสกุล ได้แก่:
บัณฑิตวิทยาลัย มหาวิทยาลัยราชภัฏมหาสารคาม
บัณฑิตวิทยาลัย มหาวิทยาลัยราชภัฏมหาสารคาม (อังกฤษ : Faculty of Graduet Studies, Rajabhat Mahasarakham University) ทำหน้าที่เป็นหน่วยงานกลางเพื่อสนับสนุนการบริหารจัดการศึกษาระดับบัณฑิตศึกษา ประสานความร่วมมือกับหลักสูตรและคณะต่างๆ เพื่อก่อให้เกิดประโยชน์สูงสุดต่อการศึกษาและควบคุมการศึกษาให้มีมาตรฐาน เป็นไปตามเกณฑ์มาตรฐานหลักสูตรระดับบัณฑิตศึกษา
โครงสร้างคณะ
การแบ่งส่วนงานภายในบัณฑิตวิทยาลัย มหาวิทยาลัยราชภัฏมหาสารคาม
จิรกิติยา บุญครองทรัพย์
จิรกิติยา บุญครองทรัพย์ (เกิด 26 พฤศจิกายน พ.ศ. 2526) ชื่อเล่น หมิง นางสาวไทย ประจำปี พ.ศ. 2546 เป็นนางสาวไทยคนที่ 40 ต่อมาได้เป็นนักแสดงและพิธีกรชาวไทย
การศึกษา อนุบาล 1-2 โรงเรียนอนุบาลเซนต์จอห์น อนุบาล 3 โรงเรียนอนุบาลรัศมี ประถม- มัธยมต้น โรงเรียนเซนต์ฟรังซีสซาเวียร์คอนแวนต์ มัธยมปลาย โรงเรียนเตรียมอุดมศึกษา ระดับปริญญาตรี สาขาวิชาการละคร คณะศิลปกรรมศาสตร์ มหาวิทยาลัยธรรมศาสตร์ และ ระดับปริญญาโท คณะจิตวิทยา จุฬาลงกรณ์มหาวิทยาลัย ขณะกำลังศึกษาชั้นปีที่ 1 เข้าประกวดนางงามได้เป็นนางสาวไทย ปี พ.ศ. 2546 เริ่มเข้าเป็นพิธีกรเป็นครั้งแรกตอนหลังมาเป็นนักแสดง ต่อมาเข้ามาได้เป็นนักแสดงของ ช่อง 3 หมิงยังเป็นผู้เข้าแข่งขันในรายการซูเปอร์สตาร์ ที่สุดแห่งดาว ในฤดูกาลที่ 2
สะพานปทุมธานี 2
สะพานปทุมธานี 2 เป็นสะพานข้ามแม่น้ำเจ้าพระยาระหว่างท้องที่ตำบลบางขะแยงกับตำบลบ้านใหม่ อำเภอเมืองปทุมธานี จังหวัดปทุมธานี และเป็นส่วนหนึ่งของทางหลวงแผ่นดินหมายเลข 345 เป็นสะพานที่รองรับปริมาณรถที่เพิ่มขึ้นในจังหวัดปทุมธานีและจังหวัดนนทบุรี สะพานนี้มีทั้งสิ้น 6 ช่องจราจร เป็นสะพานคอนกรีตผิวลาดยาง นับเป็นสะพานข้ามแม่น้ำเจ้าพระยาแห่งที่ 3 ของจังหวัดปทุมธานี
ปัจจุบัน กรมทางหลวงกำหนดให้สะพานปทุมธานี 2 และถนนที่เชื่อมต่อทั้งสองฝั่งรวมเป็นส่วนหนึ่งของทางหลวงแผ่นดินหมายเลข 345 (บางบัวทอง-บางพูน)
แยซดีมีร์ บอกดันสกี
แยซดีมีร์ บอกดันสกี (17 พฤศจิกายน ค.ศ. 1930 - 30 ตุลาคม ค.ศ. 2007) เป็นนักการเมืองชาวมาซิโดเนีย และเป็นผู้เข้าร่วมในสงครามการปลดปล่อยแห่งชาติอีกด้วย
สนามแข่งขันในโอลิมปิกและพาราลิมปิกฤดูร้อน 2012
สนามแข่งขันในโอลิมปิกฤดูร้อน 2012 และพาราลิมปิก 2012 เป็นสนามแข่งขันกีฬาต่างๆ ทั้งหมดที่ใช้ในการแข่งขันโอลิมปิกฤดูร้อนครั้งที่ 20 หรือโอลิมปิกฤดูร้อน 2012 ที่ กรุงลอนดอน ประเทศอังกฤษ
เทเรนซ์ มักสวีนีย์
เทเรนซ์ โจเซฟ มักสวีนีย์ (Terence Joseph MacSwiney) หรือ เทรลัค มัก ซิฟเนอ (Toirdhealbhach Mac Suibhne; 28 มีนาคม พ.ศ. 2422 – 25 ตุลาคม พ.ศ. 2463) เป็นผู้ประพันธ์บทละคร นักเขียน และนักการเมืองชาวไอริช ได้รับการเลือกตั้งให้เป็นนายกเทศมนตรีนครคอร์กในปี พ.ศ. 2463 ระหว่างสงครามประกาศเอกราชไอร์แลนด์ เขาถูกจับกุมในอังกฤษในข้อหาปลุกปั่นให้ขัดขืนอำนาจปกครอง และถูกจำคุกที่เรือนจำบริกซ์ตัน เขาถึงแก่กรรมในเดือนตุลาคม พ.ศ. 2463 หลังจากการอดอาหารประท้วงเป็นเวลา 74 วัน ได้รับการบันทึกไว้โดยกินเนสส์เวิลด์เรคคอร์ด ให้เป็นหนึ่งในผู้ทำลายสถิติโลกในด้านการอดอาหารโดยไม่บังคับ ร่วมกับผู้ประท้วงคนอื่นในเหตุการณ์เดียวกันคือ โจ เมอร์ฟี และฟิตซ์เจรัลด์
กิจกรรมทางการเมือง
มักสวีนีย์ได้รับการกล่าวถึงว่าเป็นกวีปัญญาชนที่มีความอ่อนไหว งานเขียนของเขาในหนังสือพิมพ์ไอริชฟรีดอมทำให้เขาได้รับความสนใจจากกลุ่มไอริชริพับบลิกันบราเทอร์ฮุด เขาถูกจับกุมในข้อหาสวมเครื่องแบบของกองทัพสาธารณรัฐไอร์แลนด์ (ไออาร์เอ) ในปี พ.ศ. 2460 ต่อมาในวันที่ 20 มีนาคม พ.ศ. 2463 ได้รับเลือกให้รับตำแหน่งนายกเทศมนตรีนครคอร์ก และถูกจับกุมในวันที่ 12 สิงหาคม ปีเดียวกัน ในข้อหาครอบครองเอกสารปลุกระดม ถูกตัดสินอย่างรวบรัดโดยศาลทหารให้รับโทษจำคุกเป็นเวลา 2 ปี
ออโตบาห์น (อัลบั้ม)
ออโตบาห์น (Autobahn) เป็นอัลบั้มที่ 4 ของครัฟท์แวร์ค วางจำหน่ายเดือนพฤศจิกายน ค.ศ. 1974
อาณาจักรนครศรีธรรมราช
อาณาจักรนครศรีธรรมราช หรือ อาณาจักรลิกอร์ คือหนึ่งในเมืองหลักในอาณาจักรสุโขทัยและอาณาจักรอยุธยาของสยาม และครอบครองพื้นที่ส่วนใหญ่ในคาบสมุทรมลายู โดยมีนครศรีธรรมราชเป็นศูนย์กลาง
การก่อตั้งและสมัยสุโขทัย
นักประวัติศาสตร์ส่วนใหญ่วิเคราะห์ว่าก่อนหน้าอาณาจักรนี้ เคยมีอาณาจักรตามพรลิงค์ (ประมาณคริสต์ศตวรรษที่ 10 ถึง 13) มาก่อน ในช่วงปลายสหัสวรรษที่ 1 ถึงต้นสหัสวรรษที่ 2 ก่อนคริสต์ศักราช ชาวไทได้ขยายเผ่าพันธุ์ไปทั่วแผ่นดินใหญ่เอเชียตะวันออกเฉียงใต้ ในคริสต์ศตวรรษที่ 13 พวกเขาได้ตั้งนครศรีธรรมราชเป็น เมือง หรือรัฐของตน
จารึกพ่อขุนรามคำแหงได้กล่าวถึงนครศรีธรรมราชว่าเป็นประเทศราชของอาณาจักรสุโขทัย อาจปกครองโดยผู้เป็นญาติกับพ่อขุนรามคำแหง ธรรมเนียมพุทธเถรวาทแบบนครศรีธรรมราชได้กลายเป็นตัวแบบหนึ่งสำหรับทั้งอาณาจักร การเป็นเมืองขึ้นต่อสุโขทัยเป็นแค่ส่วนบุคคล ไม่ใช่สถาบัน ดังนั้น หลังพ่อขุนรามคำแหงสวรรคต นครศรีธรรมราชจึงเป็นอิสระและกลายเป็นรัฐไทยที่โดดเด่นในคาบสมุทรมลายู
เมืองนักษัตร
หม่อมเจ้าจันทร์จิรายุ รัชนี ระบุเมืองและสัญลักษณ์จักรราศีสิบเอ็ดเมืองจากสิบสองเมืองในคาบสมุทรมลายู ได้แก่ นราธิวาส (ชวด), ปัตตานี (ฉลู), กลันตัน (ขาล), ไทรบุรี (มะโรง), พัทลุง (มะเส็ง), ตรัง (มะเมีย), ชุมพร (มะแม), กระบี่ (วอก), ท่าชนะ (ระกา), ภูเก็ต (จอ), กระบุรี (กุน) ตำแหน่งที่ตั้งที่แน่ชัดของเมืองปะหังซึ่งถือตราเถาะยังไม่เป็นที่ทราบ
อย่างไรก็ตาม ไม่มีหลักฐานทางประวัติศาสตร์ที่ระบุว่านครศรีธรรมราชควบคุมเมืองเหล่านั้นจริง ๆ รายงานอื่น ๆ จากสมัยเดียวกันไม่ค่อยมีการบันทึกว่านครศรีธรรมราชมีบทบาทพิเศษในคาบสมุทรมลายู คำกล่าวจากพงศาวดารน่าจะเป็นการสะท้อนถึงการอ้างอำนาจของสยามเหนือภูมิภาคมลายูทางทิศใต้ในสมัยอยุธยาตอนกลาง
สมัยอยุธยา
ในเอกสารภาษาชวาเก่า เดซาวาร์นานา ใน ค.ศ. 1365 อาณาจักรมัชปาหิตยอมรับว่านครศรีธรรมราชเป็นของสยาม กฎมณเฑียรบาลของสมเด็จพระบรมไตรโลกนาถใน พ.ศ. 2011 ระบุว่านครศรีธรรมราชเป็นหนึ่งในแปด "เมืองพระยามหานคร" ของอาณาจักรอยุธยา ถึงกระนั้น ตัวเมืองยังคงมีราชวงศ์และรัฐบริวารเป็นของตนเอง ในรัชสมัยของสมเด็จพระนเรศวรมหาราช (ครองราชย์ พ.ศ. 2133−2148) ตัวเมืองมีสถานะเป็น "เมืองชั้นเอก"
ในช่วงความขัดแย้งเรื่องการสืบราชสมบัติในกรุงศรีอยุธยาใน พ.ศ. 2172 นครศรีธรรมราชเป็นกบฏต่อสมเด็จพระเจ้าปราสาททอง ทางการอยุธยาจึงส่งยามาดะ นางามาซะ กับกองทัพไปปราบกบฏ แล้วแต่งตั้งเขาเป็นเจ้าเมืองและเจ้าแห่งนครศรีธรรมราชเป็นเวลาสั้น ๆ การจลาจลในนครศรีธรรมราชเกิดขึ้นอีกครั้งหลังการปฏิวัติสยาม พ.ศ. 2231 เมื่อผู้นำท้องถิ่นไม่ยอมรับการเสด็จขึ้นเสวยราชสมบัติของสมเด็จพระเพทราชา
สมัยธนบุรีและรัตนโกสินทร์
หลังการเสียกรุงศรีอยุธยาครั้งที่สองใน พ.ศ. 2310 นครศรีธรรมราชและหัวเมืองขึ้นในคาบสมุทรมลายูได้รับอิสรภาพอีกครั้งในเวลาสั้น ๆ จนกระทั่งสมเด็จพระเจ้ากรุงธนบุรีได้ดำเนินการรวมสยามใน พ.ศ. 2312 จากนั้นในรัชสมัยพระบาทสมเด็จพระพุทธยอดฟ้าจุฬาโลกมหาราช ตำแหน่งของเจ้าผู้ครองเมืองนครศรีธรรมราชลดระดับลงจากผู้ปกครองประเทศราชไปเป็นเจ้าเมืองชั้นเอก และอำนาจเหนือรัฐสุลต่านมลายูตอนบน (รวมถึงปัตตานี) ถูกโอนไปให้แก่เจ้าเมืองสงขลาแทน ในตอนนั้น สมุหกลาโหมเป็นผู้ดูแลนครศรีธรรมราช อย่างไรก็ตาม ใน พ.ศ. 2364 และ 2374 พระบาทสมเด็จพระพุทธเลิศหล้านภาลัยและพระบาทสมเด็จพระนั่งเกล้าเจ้าอยู่หัวมีพระราชกระแสรับสั่งให้เจ้าเมืองนครศรีธรรมราชไปปราบกบฏในรัฐสุลต่านมลายูแห่งไทรบุรี
รวมเข้ากับสยาม
จากการปฏิรูปเทศาภิบาลของสมเด็จพระเจ้าบรมวงศ์เธอ กรมพระยาดำรงราชานุภาพ ในช่วงปลายคริสต์ศตวรรษที่ 19 ตัวอาณาจักรถูกสยามกลืนไปอย่างสมบูรณ์ แล้วมีการจัดตั้งหน่วยการปกครองรูปแบบมณฑลขึ้น โดยมณฑลนครศรีธรรมราชก่อตั้งขึ้นใน พ.ศ. 2439 ครอบคลุมชายฝั่งตะวันออกของคาบสมุทร ได้แก่ เมืองนครศรีธรรมราช เมืองพัทลุง และเมืองสงขลา
ซูโวรอฟ (ภาพยนตร์)
ซูโวรอฟ (Суворов) เป็นภาพยนตร์อิงประวัติศาสตร์ของสหภาพโซเวียต กำกับโดย วเซโวลอด ปูดอฟกิน และ Mikhail Doller โดยเล่าอัตชีวประวัติของ Generalisimo อะเลคซันดร์ วาซีลเยวิช ซูโวรอฟ (1729 – 1800) หนึ่งในนายพลที่ยิ่งใหญ่ที่สุดในช่วงคริสต์ศตวรรษที่ 18 ภาพยนตร์เข้าฉายที่สหภาพโซเวียตในวันที่ 23 มกราคม 1941 (ก่อนการโจมตีของเยอรมนี 6 เดือน). และเข้าฉายในชื่อ เจเนอรัลซูโวรอฟ ที่สหรัฐในปี 1941 Pudovkin, Doller, Cherkasov-Sergeyev, และ Khanov ได้รับ รางวัลสตาลิน จากผลงานของภาพยนตร์นี้
ไทป์-มูน
ไทป์-มูน เป็นบริษัทผู้ผลิตและจัดจำหน่ายเกมชื่อดังจากประเทศญี่ปุ่น โดยเป็นที่รู้จักกันดีในผลงานวิชวลโนเวล นอกจากนั้นบริษัทนี้ยังเป็นที่รู้จักกันในนาม  โดยคำๆนี้สมาชิกคนนึงคือคิโนโกะเป็นคนตั้งขึ้นมา เพราะตัวเขาเกี่ยวข้องกับ 小説 ที่แปลว่า Notes จึงมีคำกล่าวว่า Notes ก็คือ TYPEMOON นั้นเอง แต่อีกสาเหตุนั้นมาจากการที่ ทาเกอูจิ ไปค้นหาในอินเทอร์เน็ตแล้วเจอคำว่า 月型(TSUKI GATA)จึงเล่นผวนคำมาเป็น KATA TSUKI (型月) TYPE=KATA (GATA = 型　MOON = 月)　จึงทำให้เกิดคำว่า TYPEMOON ขึ้นมา  หลังจากที่เป็นที่โด่งดังด้วยผลงานวิชวลโนเวล สึกิฮิเมะ ในฐานะของกลุ่มผู้ผลิตโดจินซอฟท์ ไทป์-มูนก็ได้รวมตัวกันเป็นบริษัทและร่วมมือกันสร้างผลงานวิชช่วลโนเวลชิ้นใหม่อย่าง เฟต/สเตย์ไนต์ ซึ่งผลงานทั้งหมดนี้ก็ได้ถูกนำไปดัดแปลงออกมาในรูปแบบ อนิเมะและมังงะ โดยมีแรงสนับสนุนจากแฟนๆ เป็นกำลังผลักดัน
ประวัติ
แต่ออกกลุ่มโดจินในนาม ไทป์-มูน กับ ทาเกะโบคิ ไปพร้อมๆกัน ในส่วนของเนื้อเรื่อง ผลงานโนเวลชิ้นแรกของพวกเขาคือนิยายเรื่อง คาระ โนะ เคียวไค ที่ได้ออกวางจำหน่ายครั้งแรกในเดือนสิงหาคม 1999 โดยจำหน่ายแค่เพียงเนื้อเรื่องบทที่ 5-6 เท่านั้น ส่วนบทที่ 1-4 นั้นได้มีการแจกจ่ายบทเว็บส่วนตัวในเดือนตุลาคม 1998 และได้รับการตีพิมพ์ใหม่อีกครั้งในปี 2001 และได้รับการติดต่อซื้อลิขสิทธิ์จากบริษัท คาโดคาวะ มาทำเป็นไลท์โนเวล อีกทีในปี 2004 ในเดือนสิงหาคม ปี 1999 กลุ่ม ไทป์-มูน ได้ทำแผ่นดิสท์แจกเกี่ยวการทำวิลช่วลโนเวลของพวกเขา และในเดือนธันวาคม ปี 2000 ไทป์-มูน ได้ออกผลงานเกมวิชช่วลโนเวล เอโรเกะ สึกิฮิเมะ สำหรับเล่นบนเครื่องPC ซึ่งได้รับกระแสตอบรับจากแฟนๆ เป็นอย่างดีมากและเป็นที่รู้จักกันในทันที นั่นเป็นเพราะเนื้อหาที่ชวนให้หลงใหลล้ำลึกน่าติดตาม ตามแบบฉบับของคิโนโกะ นาซุ บวกกับงานภาพที่ดูดีของทากาชิ ทาเกอูจิ ต่อมาสึกิฮิเมะได้ถูกนำไปสร้างเป็นแอนิเมชันในปี 2003 ภายใต้ชื่อว่า ชินเก็ตสึทัน สึกิฮิเมะ โดย J.C.Staff และจัดจำหน่ายโดย Geneon นอกจากนั้นยังมีในรูปแบบมังงะ ซึ่งอยู่ในนิตยสาร เด็งเก็งคิ ไดโอ ของค่าย มีเดียเวิร์ค ซึ่งใช้ชื่อเหมือนกับฉบับแอนิเมชัน และได้วางจำหน่ายในปี 2004
ในเดือนธันวาคม ปี 2002 ไทป์-มูน ได้ร่วมมือกับกลุ่ม ฟรานส์ ปัง (หรือที่รู้จักกันในนาม วาตานาเบะ เซย์ซาคุโจ ในอดีตจนถึงปี 2003) สร้างเกมต่อสู้ขึ้นมาภายใต้ชื่อว่า เมลตีบลัด ซึ่งเป็นโดจินเกมเกม บนเครื่องPC ที่มีเนื้อหาเกี่ยวข้องกับสึกิฮิเมะ และต่อมาก็ได้เป็นที่นิยมจากภาคเสริมอย่าง เมลตีบลัด รีแอ็ค ซึ่งได้ออกวางจำหน่ายในเดือนพฤษภาคม ปี 2004 และยังมีแพทช์อัปเดต เมลตีบลัด รีแอ็ค ไฟนอล ทูน ออกมาให้ดาวน์โหลดผ่านทาง อินเทอร์เน็ต ต่อมา เมลตีบลัด ก็ได้กลายเป็นเกมที่มีผู้เล่นเล่นกันอย่างแพร่หลายและเป็นเกมต่อสู้ 2Dที่มาจากโดจินซอฟท์ที่เยี่ยมที่สุดเท่าที่เคยผลิตมา ต่อมาได้ถูกนำไปลงในอาเขตโดยใช้ชื่อว่า เมลตีบลัด: แอ็ค คาเด็นซ่า ในเดือนมีนาคม 2006 และได้ออกวางจำหน่ายสำหรับเครื่อง PS2 ในเดือนสิงหาคม 2006
ไทป์-มูนได้เปิดตัวบริษัทในปี 2003 โดยมีการให้โหลดตัวทดลองไปเล่มตามนิตยสารเกม และ เว็บดังๆต่างๆ ต่อมามีผลงานชิ้นแรกคือเกมวิชช่วลโนเวลเอโรเกะ เฟต/สเตย์ไนต์ ในช่วงจำหน่ายสัปดาห์แรกนั้นซอฟท์เกมนั้นขายไม่หมด แต่ไม่น่าเชื่อว่าอาทิตย์ต่อมาซอฟท์นั้นหายไปหมดแล้วราคาก็พุ่งขึ้นไปอย่างน่ากลัว ในวันที่มีการประกาศว่าจะนำไปสร้างเป็นแอนิเมชันความยาว 24 ตอนจบ และเริ่มออกอากาศครั้งแรกในประเทศญี่ปุ่นในวันที่ 6 มกราคม 2006 ส่วนมังงะนั้นได้รับการตีพิมพ์ครั้งแรกในวันที่ 26 ธันวาคม 2005 ลงในนิตยสาร โชเน็น เอซ (ที่มีมังงะเรื่องดังหลายเรื่องตีพิมพ์อยู่ด้วย เช่น อีวานเกเลียน และ เคโรโระ ขบวนการอ๊บอ๊บป่วนโลก เป็นต้น) ต่อมาได้มีเกมเนื้อเรื่องต่อกันอย่าง เฟต/ฮอลโลว์ อทาราเซีย ออกมาวางจำหน่ายในวันที่ 28 ตุลาคม 2005 และภาคเพลย์สเตชัน2 ได้ถูกวางจำหน่ายในวันที่ 9 เมษายน 2007 บนเครื่อง PS2
ในเดือน สิงหาคม พ.ศ. 2562 ไทป์-มูนได้ประกาศก่อตั้งสตูดิโอพัฒนาเกมที่ชื่อไทป์-มูน สตูดิโอบีบี (Type-Moon Studio BB)
ผลงาน
ผลงานของ ไทป์-มูน ในช่วงปี 1998-2003(ช่วงที่ยังทำกลุ่มโดจินซอฟท์อยู่) มีรายชื่อดังต่อไปนี้ <BR>
วอลเลย์บอลหญิงชิงแชมป์เอเชียนคัพ 2010
วอลเลย์บอลหญิงชิงแชมป์เอเชียนคัพ 2010 จัดขึ้นที่เมืองไท่ฉาง ประเทศจีน
การแบ่งกลุ่ม
การแบ่งกลุ่มขึ้นกับอันดับจากวอลเลย์บอลหญิงชิงแชมป์เอเชีย 2009
ซิลเวอร์ไนเตรต
ซิลเวอร์ไนเตรต (silver nitrate) เป็นสารประกอบอนินทรีย์ที่มีสูตรเคมีคือ AgNO3 ลักษณะเป็นผลึกของแข็งไม่มีสีถึงขาว ไม่มีกลิ่น เป็นสารตั้งต้นของสารประกอบเงินหลายชนิด ซิลเวอร์ไนเตรตใช้ในงานหลายประเภท เช่น ทางการแพทย์ งานถ่ายภาพ การย้อมสี การเคลือบเงินและการทำกระจก
ซิลเวอร์ไนเตรตเตรียมได้จากการทำปฏิกิริยาระหว่างธาตุเงินกับกรดไนตริก ได้ผลิตภัณฑ์เป็นซิลเวอร์ไนเตรต น้ำและออกไซด์ของไนโตรเจนตามสมการ:
ปฏิกิริยาดังกล่าวต้องทำในตู้ดูดควันเนื่องจากไนโตรเจนไดออกไซด์เป็นก๊าซพิษ
ซิลเวอร์ไนเตรตเป็นตัวออกซิไดซ์ จึงควรเก็บแยกกับสารอื่น ๆ นอกจากนี้ยังมีฤทธิ์กัดกร่อนและเป็นอันตรายต่อสิ่งแวดล้อม หากร่างกายได้รับสารประกอบเงินอาจก่อให้เกิดภาวะอาร์จีเรีย (argyria) ซึ่งจะทำให้สีผิวเกิดการเปลี่ยนแปลงเป็นสีน้ำเงินหรือน้ำเงินเทา
เรือเดินสมุทร
เรือเดินสมุทร (อังกฤษ: Ocean liner) คือเรือโดยสารประเภทหนึ่ง ใช้ในการการขนส่งข้ามทะเลหรือมหาสมุทรเป็นส่วนใหญ่ เรืออาจบรรทุกสินค้าหรือไปรษณีย์ และบางครั้งอาจใช้เพื่อวัตถุประสงค์อื่นๆ (เช่น เพื่อการล่องเรือสำราญหรือเรือพยาบาล)
เรือสินค้าที่แล่นตามตารางเวลาบางครั้งเรียก เรือเดินสมุทร-เรือประจำ ไม่นับเรือข้ามฟากหรือเรือลำอื่นๆที่มีส่วนร่วมในการค้าทางทะเลระยะทางสั้น รวมทั้งเรือสำราญที่การเดินเรือมีจุดประสงค์หลักไม่ใช่การเดินทาง และไม่รวมถึงเรือจร ถึงแม้มีอุปกรณ์เพียงพอที่จะบรรทุกผู้โดยสารได้ บริษัทขนส่งบางแห่งอ้างว่าตัวเองเป็น "สายการเดินเรือ" และเรือบรรทุกสินค้าบรรจุตู้ของบริษัทซึ่งมักจะเดินเรือมากกว่าเส้นทางที่กำหนดไว้ตามตารางเวลาที่กำหนดไว้นั้นเป็น "เรือเดินสมุทร-เรือประจำ"
เรือเดินสมุทรมักจะถูกสร้างขึ้นอย่างแข็งแรงพร้อมด้วยระยะกราบพ้นนํ้าสูง มีความทนทานต่อทะเลที่คลื่นลมแรงและสภาพที่ไม่เอื้ออำนวยที่พบในทะเลเปิด นอกจากนี้ ยังได้รับการออกแบบให้ตัวเรือชุบเคลือบผิวด้วยโลหะที่หนากว่าที่พบในเรือสำราญ และมีจุเชื้อเพลิง อาหาร และบริโภคภัณฑ์อื่นๆ ได้สูงไว้สำหรับการเดินทางระยะยาว
เรือเดินสมุทรลำแรกถูกสร้างขึ้นในกลางคริสต์ศตวรรษที่ 19 ด้วยนวัตกรรมทางเทคโนโลยี เช่น เครื่องจักรไอน้ำ และตัวเรือที่สร้างจากเหล็ก ทำให้เรือเดินสมุทรมีขนาดใหญ่ขึ้นและแล่นได้เร็วขึ้น สร้างการแข่งขันระหว่างมหาอำนาจโลกในเวลานั้น โดยเฉพาะระหว่างสหราชอาณาจักรและเยอรมนี หลังสงครามโลกครั้งที่สอง การเดินทางด้วยเรือเดินสมุทรระหว่างทวีปกลายเป็นล้าสมัย ด้วยอากาศยานทางไกล ความก้าวหน้าในเทคโนโลยีทางรถยนต์และรถไฟก็มีบทบาทสำคัญเช่นกัน หลังจากเรือ อาร์เอ็มเอส ควีน เอลิซาเบธ 2 (RMS Queen Elizabeth 2) ปลดระวางในปี ค.ศ. 2008 เหลือเพียงเรือเดินสมุทรเพียงลำเดียวที่ยังให้บริการคือ อาร์เอ็มเอส ควีนแมรี 2
ฟรีเมียม
ฟรีเมียม (Freemium) เป็นกลยุทธ์การตั้งราคาสินค้าที่สินค้าหรือบริการ (ปกติจะเป็นพวกที่ให้บริการทางดิจิตอล เช่น ซอฟต์แวร์ สื่อ เกม หรือบริการทางเว็บ) นั้นให้บริการโดยไม่เสียค่าใช้จ่าย แต่จะต้องใช้เงิน (พรีเมียม) ในการซื้อฟังก์ชันสงวนไว้หรือสินค้าเสมือน คำว่าฟรีเมียมเป็นการสร้างคำและความหมายใหม่ของรูปแบบธุรกิจสองแนว คือแบบฟรี และแบบพรีเมียม
งอฮูหยิน
งอฮูหยิน (เสียชีวิต ค.ศ. 202) หรือชื่อในภาษาจีนกลางว่า อู๋ ฟูเหริน ( ชื่อตัวไม่ปรากฏ เป็นสตรีสูงศักดิ์ชาวจีน เป็นภรรยาของขุนศึกซุนเกี๋ยนผู้มีชีวิตในช่วงปลายสมัยราชวงศ์ฮั่นตะวันออกของจีน มีบุตรชายกับซุนเกี๋ยน 4 คนและบุตรสาว 1 คน ได้แก่ ซุนเซ็ก ซุนกวน ซุนเซียง ซุนของ และซุนฮูหยิน ได้รับสมัญญานามย้อนหลังให้เป็นจักรพรรดินีอู๋เลี่ยในปี ค.ศ. 229 โดยซุนกวนบุตรชายคนรองผู้เป็นปฐมจักรรพรรดิของรัฐง่อก๊กในยุคสามก๊ก
ตัวหนังสือภาพ
ตัวหนังสือภาพ (pictogram) เป็นสัญลักษณ์แทนการสื่อสารถึงความหมายคล้ายคลึงกับภาพของมันผ่านวัตถุทางกายภาพ ตัวหนังสือภาพมักใช้ในการเขียน
Pictography นั้นเป็นรูปแบบของการเขียนซึ่งใช้วิธี ได้แก่ ภาพการวาดเส้น ,คล้ายกับรูปแบบอักษรรูปลิ่ม และบางส่วนก็คล้ายกับอักษรเฮียโรกลีฟิค ซึ่งใช้การวาดเส้นเป็นตัวอักษรแบบสัทอักษร หรือจังหวะที่กำหนด ตัวหนังสือภาพบางรูป เช่น GHS hazard pictograms มีองค์ประกอบของภาษาที่เป็นรูปแบบ
เสือดาวอาระเบีย
เสือดาวอาระเบีย หรือ เสือดาวอาหรับ (Arabian leopard; อาหรับ: نمر; ) เสือใหญ่จำพวกเสือดาวชนิดหนึ่ง
เสือดาวอาระเบีย เป็นเสือดาวชนิดย่อยชนิดหนึ่ง พบกระจายพันธุ์ในภูมิภาคตะวันออกกลางแถบคาบสมุทรอาระเบียจนถึงคาบสมุทรไซนาย เสือดาวอาระเบียจัดเป็นเสือดาวขนาดเล็ก มีขนาดเล็กกว่าเสือดาวที่พบในทวีปแอฟริกาและในทวีปเอเชีย โดยจัดเป็นเสือดาวชนิดที่มีขนาดเล็กที่สุด ตัวผู้ที่อาศัยอยู่ทางตอนเหนือของทะเลทรายจูดีนของอิสราเอล เมื่อโตเต็มที่มีน้ำหนักเพียง 30 กิโลกรัม และตัวเมียเพียง 23 กิโลกรัมเท่านั้น
เสือดาวอาระเบีย เป็นสัตว์ที่อาศัยอยู่ตามลำพังและโดดเดี่ยวในสภาพแวดล้อมที่เป็นหุบเขาหรือทะเลทรายแห้งแล้งของคาบสมุทรอาระเบีย โดยใช้ถ้ำหรือซอกหลีบหินต่าง ๆ เป็นที่อยู่อาศัย เสือดาวที่อาศัยอยู่ในเขตภูเขานูฟา จะกินน้ำโดยอาศัยจากหมอกที่จับตัวแน่นหนาจนกลายเป็นฝนตกลงมา ซึ่งก็ตกเพียงปีละไม่กี่ครั้งเท่านั้น และถือเป็นพื้นที่ ๆ ชุ่มชื้นที่สุดในภูมิภาคแถบนี้ เสือดาวอาระเบีย ถือเป็นสัตว์นักล่าที่อยู่บนสุดของห่วงโซ่อาหาร โดยอาศัยอยู่ในพื้นที่เดียวกันร่วมกับสัตว์นักล่าชนิดอื่น ๆ เช่น หมาป่าอาระเบีย, ไฮยีนาลายแถบ โดยจะล่าสัตว์ต่าง ๆ กินเป็นอาหาร เช่น ไฮแรกซ์, กระต่ายป่า, แกะหรือแพะภูเขา หรือปศุสัตว์ต่าง ๆ ของชนพื้นเมือง รวมถึงสัตว์ขนาดเล็กอย่างนก, กบ หรือแมลงด้วย
เสือดาวอาระเบีย นับเป็นสัตว์เลี้ยงลูกด้วยนมชนิดหนึ่งที่อยู่ในสภาวะใกล้สูญพันธุ์อย่างยิ่ง ในธรรมชาติคาดว่ามีจำนวนประชากรเหลือไม่ถึง 200 ตัว และมีการบันทึกภาพการเคลื่อนไหวในธรรมชาติที่แสดงให้เห็นถึงพฤติกรรมและความเป็นอยู่ได้เพียงแค่ไม่กี่ครั้งเท่านั้น
กู้วิกฤตป่วน สวนผักชุลมุน
ภาพยนตร์เรื่อง กู้วิกฤตป่วน สวนผักชุลมุน (ภาษาอังกฤษ:Wallace & Gromit: The Curse of the Were-Rabbit) ฉายเมื่อวันที่ 14 ตุลาคม ค.ศ. 2005 สร้างโดย ดรีมเวิร์กสแอนิเมชัน
ภาพยนตร์ได้รับรางวัลชนะเลิศ รางวัลออสการ์ สาขาภาพยนตร์แอนิเมชันยอดเยี่ยม ในงานประกาศผลรางวัลออสการ์ ครั้งที่ 78
เหตุการณ์ฟาโชดา
เหตุการณ์ฟาโชดา (Fashoda Incident พ.ศ. 2441 - 2442) เป็นกรณีพิพาทระหว่างอังกฤษกับฝรั่งเศสเพื่อแข่งขันกันช่วงชิงลุ่มแม่น้ำไนล์ตอนบนและดินแดนในทวีปแอฟริกาเป็นอาณานิคมของตน เหตุการณ์รุนแรงมากจนถึงขั้นวิกฤติเมื่อฝรั่งเศสเข้ายึดเมืองฟาโชดาได้ก่อนอังกฤษในวันที่ 18 กันยายน พ.ศ. 2441 แต่ในที่สุด อังกฤษและฝรั่งเศสก็ได้แบ่งปันผลประโยชน์และแก้ไขกรณีพิพาทนี้ได้ด้วยการลงนามในอนุสัญญาเมื่อวันที่ 21 มีนาคม พ.ศ. 2442
เมืองฟาโชดา
เมืองฟาโชดา (เมืองโคดอกในปัจจุบัน) เป็นเมืองเล็กๆในแคว้นซูดาน ที่อยู่ใต้การปกครองของอียิปต์แต่ในนามในขณะนั้น อังกฤษและฝรั่งเศสได้แข่งขันกันขยายอาณานิคมในทวีปแอฟริกาจนสามารถยึดดินแดนต่างๆไว้ได้ เช่น ทางใต้ อังกฤษยึดได้เคปโคโลนี นาทาล โรดีเชีย และยูกันดา ปัจจุบันคือ แอฟริกาใต้ บอตสวานา ซิมบับเว แซมเบีย และส่งทหารเข้ายึดครองอียิปต์ไว้ตั้งแต่ พ.ศ. 2425 ส่วนฝรั่งเศสยึดดินแดนทางภาคตะวันตก ปัจจุบันได้แก่เซเนกัล มาลี ไนเจอร์ และขยายอาณาเขตเข้าไปในแอฟริกาตะวันตกที่ต่อมาเรียกว่าเฟรนช์เวสต์แอฟริกา นอกจากนี้ยังยึดได้ส่วนหนึ่งของแคว้นคองโกที่เรียกว่าเฟรนช์คองโก
มูลเหตุ
ทั้งสองประเทศได้พยายามทุกวิถีทางในการที่จะเข้าควบคุมลุ่มแม่น้ำไนล์ตอนบนและหาหนทางเชื่อมโยงอาณานิคมของตนที่กระจัดกระจายให้ติดต่อกัน เป็นผืนเดียว จุดมุ่งหมายที่สำคัญของอังกฤษคือจะต้องสร้างทางรถไฟจากเคปโคโลนีไปจนถึงกรุงไคโรในอียิปต์ เพื่อเชื่อมโยงแคว้นยูกันดาให้ติดต่อกับอียิปต์ ส่วนฝรั่งเศสก็พยายามขยายตัวจากเซเนกัลผ่านภาคกลางของทวีปแอฟริกาไปจนถึงแคว้นซูดานซึ่งเป็นที่ตั้งของเมืองฟาโชดาและหาทางออกสู่ทะเลแดง นโยบายขยายอำนาจดังกล่าวทำให้กองทัพของทั้งสองประเทศต้องไปเผชิญหน้ากันที่เมืองฟาโชดาในซูดาน
อังกฤษเกรงว่าฝรั่งเศสจะเข้าไปควบคุมแม่น้ำไนล์ตอนบน และทำเขื่อนกั้นแม่น้ำไนล์ซึ่งจะเป็นอุปสรรคต่อการชลประทานของอียิปต์ซึ่งอยู่ใต้การยึดครองของอังกฤษในขณะนั้น กองทัพของอังกฤษและฝรั่งเศสจึงเผชิญหน้ากันที่เมืองฟาโชดา ต่างฝ่ายต่างไม่ยอมถอนทัพออกจากเมือง ฝรั่งเศสอ้างว่าเป็นฝ่ายมีชัยเพราะยึดเมืองฟาโชดาได้ก่อน
ยุติเหตุการณ์
ระหว่างนั้น ภายในประเทศฝรั่งเศสกำลังเผชิญปัญหาเหตุการณ์เรื่องเดรย์ฟุส ฝรั่งเศสเกรงว่ากรณีพิพาทดังกล่าวจะขยายตัวเป็นสงครามใหญ่ และไม่แน่ใจว่าในกรณีดังกล่าวรัสเซียซึ่งเป็นพันธมิตรของตนจะให้ความสนับสนุนฝรั่งเศส อนึ่ง ฝรั่งเศสต้องการเอาใจอังกฤษไว้เพื่อให้อังกฤษสนับสนุนฝรั่งเศสในการต่อต้านเยอรมนีซึ่งเป็นศัตรูของตน ในวันที่ 4 พฤศจิกายน พ.ศ. 2441 ฝรั่งเศสจึงถอนทัพออกจากเมืองฟาโชดา ทั้งอังกฤษและฝรั่งเศสก็สามารถแก้ไขกรณีพิพาทดังกล่าวได้โดยสันติ
เดอะวอนเทด
เดอะวอนเทด (The Wanted) เป็นวงบอยแบนด์จากอังกฤษ-ไอร์แลนด์ ประกอบด้วยสมาชิก 5 คนได้แก่ แม็กซ์ จอร์จ, ไซวา คาเนสวาราน, เจย์ แมคกินเนส, นาธาน ไซกส์ และ ทอม พาร์กเกอร์ ก่อตั้งเมื่อกลางปี 2009 เริ่มมีชื่อเสียงเป็นที่รู้จักในอังกฤษจากซิงเกิลเปิดตัว "All Time Low" ซึ่งสามารถครองอันดับ 1 UK Singles Chart ได้ในสัปดาห์แรก และเป็นที่รู้จักในวงกว้างจากซิงเกิลลำดับที่ 5 "Glad You Came" โดยเพลงนี้นอกจากจะครองอันดับ 1 UK Singles Chart เพลงนี้ยังสร้างประวัติศาสตร์กลายเป็นเพลงจากวงบอยแบนด์ฝั่งอังกฤษเพลงแรกที่สามารถขึ้นไปถึง Top 3 Billboard Hot 100 และเป็นเพลงแรกของบอยแบนด์จากฝั่งอังกฤษที่ครองอันดับ 1 Billboard Mainstream Top 40 (Pop Songs)
ปี 2012 ซิงเกิลลำดับที่ 8 "Chasing the Sun" ถูกใช้เป็น Theme Song ประกอบภาพยนตร์แอนิเมชัน Ice Age: Continental Drift และในปี 2013 เดอะวอนเทดมีเรียลลิตี้ทีวีซีรีส์ The Wanted Life ซึ่งออนแอร์ทางช่อง E!
ไทป์ทู
ดีทูบี ไทป์ทู (D2B Type II) เป็นอัลบั้มเพลงลำดับที่ 2 ของวงดีทูบี ภายใต้สังกัด อาร์เอส โปรโมชั่น ออกจำหน่ายในปี พ.ศ. 2546
ยุทธการที่แปะแบ๊
ยุทธการที่แปะแบ๊ เป็นศึกแรกในชุดสงครามที่นำไปสู่ศึกแตกหักในยุทธการที่กัวต๋อ ระหว่างขุนศึกอ้วนเสี้ยวและโจโฉในภาคเหนือของจีนในช่วงปลายราชวงศ์ฮั่นตะวันออกของจีน แม้ว่าจะโจโฉชนะในศึกนี้และอ้วนเสี้ยวเสียงันเหลียงขุนพลฝีมือดี แต่โจโฉก็ทิ้งที่มั่นที่แปะแบ๊เพื่อเข้ายึดกุมจุดยุทธศาสตร์สำคัญที่กัวต๋อ
ภูมิหลัง
ในช่วงคริสต์ทศวรรษที่ 190 ราชวงศ์ฮั่นตะวันออกเข้าสู่ยุคขุนศึก หลังจากผ่านไปหลายปี จีนตอนเหนือก็ถูกแบ่งตามแนวแม่น้ำฮวงโหโดย 2 ขุนศึก: อ้วนเสื้ยวทางเหนือ และอดีตพันธมิตรของเขาคือโจโฉทางใต้ เมื่อเห็นได้ชัดว่าการเผชิญหน้าเป็นสิ่งที่หลีกเลี่ยงไม่ได้ ขุนศึกทั้ง 2 จึงรวบรวมกำลังตั้งรับตามแนวแม่น้ำฮวงโห
ในเวลานั้น ไป๋หม่า (白馬) อยู่ทางใต้ของแม่น้ำตรงข้ามกับลี่หยาง (黎陽) ซึ่งเป็นฐานทัพสำคัญของอ้วนเสี้ยว
ยุทธการ
ระหว่างวันที่ 3 มีนาคมและวันที่ 1 เมษายน ค.ศ. 200 อ้วนเสี้ยวให้ขุนพลงันเหลียงพร้อมด้วยกัวเต๋าและอิเขงเข้าแม่น้ำไปโจมตีที่มั่นของเล่าเอี๋ยนที่แปะแบ๊ ตัวอ้วนเสี้ยวตั้งมั่นอยู่ด้านหลังที่ลิหยงพร้อมกองทัพหลักเตรียมจะข้ามแม่น้ำ ก่อนหน้านี้จอสิวที่ปรึกษาของอ้วนเสี้ยวคัดค้านไม่ให้งันเหลียงนำทัพไปโจมตี กล่าวว่างันเหลียงแม้จะกล้าหาญแต่ก็ใจร้อนหุนหันไม่อาจจัดการภารกิจเพียงลำพัง แต่อ้วนเสี้ยวปฏิเสธคำแนะนำของจอสิว
โรงเรียนสาธิตมหาวิทยาลัยราชภัฏมหาสารคาม
โรงเรียนสาธิตมหาวิทยาลัยราชภัฏมหาสารคาม (อังกฤษ : Rajabhat Mahasarakham University Demonstration School : ส.มรม - DRMU) ตั้งอยู่บริเวณมหาวิทยาลัยราชภัฏมหาสารคาม ในเนื้อที่ 15 ไร่ เลขที่ 80 ถนนนครสวรรค์ ตำบลตลาด อำเภอเมือง จังหวัดมหาสารคาม 44001 โทร 0-4372-1816 เปิดสอนระดับอนุบาล ประถมศึกษา และมัธยมศึกษา
วัดเขาช่องลม
วัดเขาช่องลม อาจหมายถึง
วัดดอยท่าเสา
วัดดอยท่าเสา ตั้งอยู่ที่ บ้านท่าเสา ตำบลท่าเสา อำเภอเมือง จังหวัดอุตรดิตถ์ อยู่ในเขตปกครองคณะสงฆ์ตำบลท่าเสา มีฐานะเป็นวัดที่ได้รับพระราชทานวิสุงคามสีมา สังกัดการปกครองคณะสงฆ์มหานิกาย ภาค 4
ปัจจุบันวัดดอยท่าเสานับว่าเป็นศูนย์อบรมคุณธรรมจริยธรรมที่สำคัญแห่งหนึ่งของจังหวัดอุตรดิตถ์ เป็นที่ตั้งของหน่วยอบรมประชาชนประจำตำบลท่าเสา ห้องสมุดธรรมะ ศูนย์อบรมเข้าค่ายพุทธบุตร และศูนย์ศึกษาพระพุทธศาสนาวันอาทิตย์
สภาพที่ตั้งวัด
พื้นที่ตั้งของวัดมีลักษณะเป็นที่ดอน ติดกับทุ่งนาด้านทิศใต้ของวัด อยู่ติดระแวกของบ้าน มีรางรถไฟตัดผ่าน บริเวณวัดร่มรื่น เพราะมีต้นไม้เก่าแก่อายุประมาณ 200-500 ปี สะอาด-สงบนอกจากนี้มีโรงเรียนประถมศึกษา ตั้งอยู่ในที่ดินวัด เนื้อที่ 4 ไร่
ข้อมูลจำเพาะ
ที่ดินเฉพาะบริเวณที่ตั้งวัด มีเนื้อที่ 22 ไร่ 3 งาน 50 ตารางวา โดยมีหนังสือแสดงกรรมสิทธิ์ที่ดินเป็นโฉนด เลขที่ 7053 กรรมสิทธิ์ที่ดินเป็นของวัด
มีที่ธรณีสงฆ์ มี 1 แปลง รวมเนื้อที่ทั้งสิ้น 1 งาน 36 ตารางวา คือแปลงที่ 1 ตั้งอยู่ที่ตำบลท่าเสา อำเภอเมือง จังหวัดอุตรดิตถ์ มีเนื้อที่ 1 งาน 36 ตารางวา หนังสือกรรมสิทธิ์ที่ดิน คือ โฉนดที่ดิน เลขที่ 7052
ดูเพิ่ม
พระครูธรรมกิจจาภิบาล (กลม สุวณฺโณ)
พรรคมาชูมี
พรรคมาชูมี (Masyumi Party) หรือ สภาแห่งสมาคมมุสลิมแห่งอินโดนีเซีย (Partai Majelis Syuro Muslimin Indonesia) เป็นพรรคการเมืองนิยมอิสลามพรรคหลักในอินโดนีเซีย พรรคนี้ถูกคว่ำบาตรเมื่อ พ.ศ. 2503 โดยประธานาธิบดีซูการ์โน เพราะสนับสนุนการกบฏของ PRRI
ประวัติ
มาชูมีเป็นชื่อองค์กรที่ก่อตั้งขึ้นระหว่าที่ญี่ปุ่นเข้ามายึดครองใน พ.ศ. 2486 ซึ่งเป็นความพยายามที่จะควบคุมศาสนาอิสลามในอินโดนีเซีย หลังจากที่อินโดนีเซียประกาศเอกราชได้มีการจัดต้งมาชูมีขึ้นใหม่เมื่อ 7 พฤศจิกายน พ.ศ. 2488 และกลายเป็นพรรคการเมืองที่ใหญ่ที่สุดในอินโดนีเซีย ในเวลาไม่ถึงปี โดยรวมองค์กรมุสลิมเข้ามาหลายองค์กร เช่น นัดห์ลาตุล อูลามา และมูฮัมหมัดดิยะห์ ในยุคประชาธิปไตย สมาชิกพรรคมาชูมีได้รับเลือกตั้งจำนวนมาก และให้การสนับสนุนนายกรัฐมนตรี เช่น มูฮัมหมัด นัตซีร์ และบูร์ฮันอุดดิน ฮาราฮัป
ในการเลือกตั้งพ.ศ. 2498 มาชูมีได้คะแนนเสียง 20.9% และได้ 57 ที่นั่งในสภา มาชูมีได้รับความนิยมมากในพื้นที่นับถือศาสนาอิสลามและมีความทันสมัย เช่น สุมาตราตะวันตก จาการ์ตา และอาเจะฮ์ คะแนนเสียงของมาชูมี 51.3% มาจากเกาะชวา แต่มาชูมีเป็นพรรคที่มีความโดดเด่นนอกเกาะชวา ในสุมาตรา กาลีมันตัน และซูลาเวซี มาชูมีได้คะแนนเสียง 42.8% 32% 33.9% ของพื้นที่นั้นตามลำดับ
ใน พ.ศ. 2501 สมาชิกของพรรคมาชูมีบางคนเข้าร่วมในกบฏ PRRI ต่อต้านซูการ์โน ทำให้ใน พ.ศ. 2503 พรรคมาชูมีถูกคว่ำบาตรไปพร้อมกับพรรคสังคมนิยม หลังถูกคว่ำบาตร สมาชิกพรรคมาชูมีได้จัดตั้งกลุ่มใหม่คือคือครอบครัวดาวเดือนเสี้ยว (Keluarga Bulan Bintang) เพื่อเรียกร้องให้ใช้กฎหมายอิสลามและการสอนศาสนาอิสลาม มีความพยายามที่จะจัดตั้งพรรคในยุคระเบียบใหม่แต่ไม่ได้รับอนุญาต หลังจากซูฮาร์โตลงจากอำนาจใน พ.ศ. 2541 มีความพยายามที่จะฟื้นฟูพรรคอีกครั้งและได้จัดตั้งพรรคดาวเดือนเสี้ยวเพื่อเข้าร่วมในการเลือกตั้ง พ.ศ. 2542 2547 และ 2552
มาร์แซลู รึเบลู ดึ โซซา
มาร์แซลู นูนู ดูวาร์ตึ รึเบลู ดึ โซซา (Marcelo Nuno Duarte Rebelo de Sousa) เป็นนักการเมือง นักวิชาการ และนักหนังสือพิมพ์ชาวโปรตุเกสผู้ดำรงตำแหน่งประธานาธิบดีคนที่ 20 และคนปัจจุบันของโปรตุเกสตั้งแต่วันที่ 9 มีนาคม ค.ศ. 2016
จอห์น กรีน
จอห์น ไมเคิล กรีน (John Michael Green) (เกิด 24 สิงหาคม 1977) เป็นนักเขียน อเมริกัน ประพันธ์งานนวนิยายแนวผู้ใหญ่ตอนต้น หรือ วัยรุ่น (young adult fiction) เป็นนักเขียนบล็อกวิดีโอยูทูบ (YouTube video blogger) และเป็นผู้ผลิตวิดีทัศน์เพื่อการศึกษา กรีนได้รับรางวัลพรินซ์อะวอร์ด (Printz Award) ปี 2006 จากนวนิยายเล่มแรกเรื่อง Looking for Alaska และมีผลงานขึ้นสู่อันดับ 1 ของชาร์ตหนังสือขายดีที่สุด  New York Times Best Seller list คือเรื่อง  The Fault in Our Stars (ดาวบันดาล) ในเดือนมกราคมปี 2012 และ Paper Towns (เมืองกระดาษ) ในปี 2015
ทุตโมส (พระราชโอรสในฟาโรห์อเมนโฮเทปที่สาม)
ทุตโมส (หรือที่ถูกต้องกว่าคือ ดจุตโมส) เป็นพระราชโอรสพระองค์โตในฟาโรห์อเมนโฮเทปที่ 3 กับสมเด็จพระราชินีทีเย ซึ่งมีพระชนม์ชีพอยู่ในช่วงราชวงศ์ที่สิบแปดแห่งอียิปต์ การสิ้นพระชนม์ของพระองค์นำไปสู่การครองราชย์ของฟาโรห์อเคนาเตน พระอนุชาของพระองค์ในฐานะองค์รัชทายาท การเริ่มต้นและจุดจบลงของลัทธิอาเตน บันทึกแห่งอาร์มานา และการเปลี่ยนแปลงบทบาทของอำนาจของราชอาณาจักร
พระชนม์ชีพ
พระองค์มีบทบาทและหน้าที่เป็นนักบวชแห่งเทพพทาห์ในเมืองเมมฟิส ตำแหน่งของพระองค์ปรากฏอยู่ที่โลงศพของแมวสัตว์เลี้ยงของพระองค์: "องค์รัชทายาท ผู้ดูแลเหล่านักบวชแห่งอียิปต์บนและล่าง นักบวชชั้นสูงแห่งพทาห์ในเมมฟิส"  และมีรูปสลักชนาดเล็กของพระองค์ที่จัดแสดงอยู่ที่พิพิธภัณฑ์ลูฟร์ พระองค์ไม่ได้ถูกกล่าวถึงในบันทึกและสันนิษฐานว่าจะสิ้นพระชนม์ในช่วงปลายของการครองราชย์ของฟาโรห์อเมนโฮเทปที่ 3 ซึ่งตำแหน่งองค์รัชทายาทถูกเปลี่ยนมาเป็นพระอนุชาของพระองค์คือ อเนมโฮเทปที่ 4 หรือที่รู้จักกันดีว่า อเคนาเตน
ภัยพิบัติต่อสิ่งแวดล้อม
ภัยพิบัติต่อสิ่งแวดล้อม (environmental disaster) หมายถึงภัยพิบัติที่เกิดจากกิจกรรมของมนุษย์ซึงไม่รวมถึงภัยพิบัติธรรมชาติ ในกรณีนี้ ผลกระทบที่เกิดจากการเปลี่ยนแปลงระบบนิเวศทำให้เกิดความเสียที่ตามมาเป็นวงกว้างหรือที่ใช้เวลานาน ผลกระทบดังกล่าวรวมถึงการตายของสัตว์ (รวมทั้งมนุษย์) และระบบพืชพันธุ์ หรืออาจมีผลกระทบรุนแรงต่อการดำรงชีวิตของมนุษย์ที่อาจทำให้ต้องอพยพสู่ที่ปลอดภัยที่อื่น
ความยุ่งยากในการจำแนกประเภท
กรณีตัวอย่างเช่นการมองว่าปัญหาการสร้างเขื่อน “"เขื่อนซานเสียต้าป้า" หรือเขื่อนสามผา (Three Gorges Dam) นับเป็นภัยพิบัติต่อสิ่งแวดล้อมซึ่งทำให้ต้องอพยพผู้คน 1 ล้านคนออกจากเขตน้ำท่วม ในขณะที่บางคนมองว่าเกิดประโยชน์เนื่องจากการช่วยป้องกันภัยพิบัติธรรมชาติที่เกิดจากน้ำท่วมได้
บางคนอาจมองว่าการทำลายป่าในอเมริกาเหนือมีประโยชน์เนื่องจากเป็นการเพิ่มพื้นที่เกษตรกรรมและการใช้ที่ดินที่มีประโยชน์อื่นๆ ในไอร์แลนด์ การถากถางทำลายป่าทำให้เกิดพรุ (bogs) ที่มีผู้ชื่นชอบในความงามเฉพาะของมัน รวมทั้งยังเป็นที่เกิดพิตมอส (peat moss) ที่จะนำมาใช้ประโยชน์ได้ แต่ก็มีผู้มองในอีกด้านหนึ่งว่าเป็นการทำลายป่าซึ่งมีผลทางลบ